EBAZPENA, 2021eko otsailaren 1ekoa, Ingurumen Administrazioaren zuzendariarena, zeinaren bidez formulatzen baita Oiartzungo Lanbarreneko 1B eremuaren hiri-antolamenduko plan bereziari buruzko ingurumen-txosten estrategikoa. - Eusko Jaurlaritza - Euskadi.eus\n2020ko urriaren 22an, Oiartzungo Udalak eskabidea osatu zuen ingurumen-organoan, Oiartzungo Lanbarreneko 1B eremuaren hiri-antolamenduko plan bereziari buruzko ingurumen-txosten estrategikoa egin zezan, Ingurumen-ebaluazioari buruzko abenduaren 9ko 21/2013 Legean xedatutakoaren arabera. Eskabidearekin batera, zenbait dokumentu aurkeztu zituen, hala nola Planaren zirriborroa eta ingurumen-dokumentu estrategikoa, abenduaren 9ko 21/2013 Legearen 16. eta 29. artikuluetan xedatutako edukia zuena.\n21/2013 Legearen 30. artikulua aplikatuta, 2020ko azaroaren 19an, Eusko Jaurlaritzako Ingurumen Administrazioaren Zuzendaritzak kontsulta-izapidea egin zien eragindako administrazio publikoei eta pertsona interesdunei; jasotako erantzunak espedientean bildu dira. Era berean, Oiartzungo Udalari izapidearen hasieraren berri eman zitzaion.\nOiartzungo Lanbarreneko 1B eremuaren hiri-antolamenduko plan berezia (aurrerantzean, plana) abenduaren 9ko 21/2013 Legearen 6.2 artikuluaren kasuetan sartzen da; bertan aurreikusten da zein diren ingurumen-organoak egindako ingurumen-ebaluazio estrategiko sinplifikatutik pasatu behar diren plan eta programak, honako hauek zehazteko: planak edo programak ez duela eragin nabarmenik ingurumenean, ingurumen-txosten estrategikoan ezarritakoaren arabera, edo plan edo programen gaineko ingurumen-ebaluazio estrategiko arrunta egin beharra, haiek ingurumenerako eragin nabarmenak ekar litzaketelako.\nXedapen hauek hartu dira kontuan: 21/2013 Legea, abenduaren 9koa, Ingurumen Ebaluazioari buruzkoa; 18/2020 Dekretua, irailaren 6koa, lehendakariarena, Euskal Autonomia Erkidegoko Administrazioko sailak sortu, ezabatu eta aldatzen dituena eta haien egitekoak eta jardun-arloak finkatzen dituena; 77/2017 Dekretua, apirilaren 11koa, Ingurumen, Lurralde Plangintza eta Etxebizitza Sailaren egitura organikoa eta funtzionala ezartzen duena; 39/2015 Legea, urriaren 1ekoa, Administrazio Publikoen Administrazio Prozedura Erkidearena; 40/2015 Legea, urriaren 1ekoa, Sektore Publikoko Araubide Juridikoarena, eta aplikatzekoa den gainerako araudia. Horrenbestez, honako hau\nLehenengoa. Oiartzungo Lanbarreneko 1B eremuari dagokion hiri-antolamenduko plan bereziaren ingurumen-txosten estrategikoa formulatzea, honela:\nIndarrean dagoen Oiartzungo HAPOa 2015ean onetsi zen behin betiko, eta LAN-1B eremua eratzen zuen 15.147 m2-ko azalera, guztira, bi lurzatitan banatuta: bat, pribatua, 3.821 m2-koa, hotel-erabilerarako, eta bestea, publikoa, 11.326 m2-koa, kirol-ekipamendu komunitariorako.\nEremuaren hirigintza-antolamendua indarrean egon den aldian, lurzati tertziarioa ez da garatu, baina egon da eskaria, ordea, industria-erabilerako lurzoruari dagokionez. Egungo beharrak aintzat hartuta, Planaren helburua da eremuaren zati baten kalifikazioa aldatzea eta, hala, esleitutako eraikigarritasun osoa industria-jardueretara bideratzea.\nPlanak industria-erabilerarako 6.000 m2-ko azalera bideratzea aurreikusten du, bi lurzati independentetan banatuta, 3.000 m2-koa bakoitza; horiei 1.520 m2(t) eta 1.500 m2(t)-ko sestra gaineko eraikigarritasuna esleitzen zaie, hurrenez hurren.\nEremuaren eraikigarritasun osoa murriztu egiten da, eta hotel-erabilerako 4.250 m2(t)-tik jarduera ekonomikoetarako 3.020 m2(t)-ra aldatzen da.\nLanbarreneko LAN-1B eremuaren gainerako azalera ekipamendu kolektibo gisa mantentzen da, eta erabilera horri esleitutako lurzatiaren azalera murriztu egiten da, 11.326 m2-tik 8.996,14 m2-ra. Planak ez du lurzati horren antolamendu xehatua aurreikusten; Oiartzungo Udalak eraikitzeko baldintzak betetzen direla erabakitzen duenean egingo da.\nZerbitzu-sareak, saneamendu-hodiak barne, dagoeneko eraikita dagoen Lanbarreneko poligonoko gainerakoekin konektatzen dira.\nProposatutako planaren ezaugarriak aztertu ondoren, eta abenduaren 9ko 21/2013 Legearen 31. artikuluari jarraikiz, lege horren V. eranskinean ezarritako irizpideak aztertu dira, Planak ingurumen-ebaluazio estrategiko arrunta behar duen edo ez erabakitzeko.\nPlanak zer neurritan ezartzen duen proiektuetarako esparrua: planak aldatu egiten du hiri-lurzoru finkatugabearen antolamendu xehatua, eta gaur egun hotel-erabilera duen lurzati bat jarduera ekonomikoetara bideratzen du. Planak berariaz baztertzen du eremuan proiektuen ingurumen-inpaktuaren ebaluazioari buruzko legerian aipatzen diren kategorietako bateko proiektuak ezartzea.\nPlanak zer neurritan eragiten duen beste plan edo programa batzuetan, hierarkizatuta daudenetan barne: planak hiri-lurzoru finkatugabearen antolamendu xehatua garatzen du, aktibo dagoen industrialdean txertatuta. Planaren xede den eremuaren kokapena eta ezaugarriak direla eta, ez da hauteman sektore- zein lurralde-antolamendu konkurrentearekiko bateraezintasunik.\nPlana egokia da ingurumen-arloan garapen jasangarria sustatzeko kontuan hartu beharreko alderdiak osatzeko: plana egokia da garapen jasangarria sustatzeko irizpideak har ditzan barnean. Ez dakar lurzoru berririk okupatzea, hiri-lurzoruan eragiten baitu. Eraikin berrien eraikuntzak nabarmen lagunduko du energia aurreztera eta energia-efizientzia lortzera bideratutako jardunbideak erabiltzen. Hori horrela, Planak Oiartzungo hiri-antolamenduko plan orokorraren «Ingurumen-jasangarritasunaren txostena» agirian zehaztutako neurri babesle, zuzentzaile eta konpentsatzaileak jaso ditu.\nPlanari loturiko ingurumen-arazo adierazgarriak: ez da hauteman plana gauzatzearen ondoriozko ingurumen-arazo adierazgarririk, betiere, besteak beste, segurtasunari eta osasunari, ingurumenari, hondakinen kudeaketari, kutsadura akustikoari eta urei dagokienez indarrean dagoen araudia betez gauzatzen badira ukitutako eremuarekin lotutako esku-hartzeak eta jarduerak.\nPlanaren eremua hiri-lurzoru finkatugabea da, Lanbarren industrialdean. Mugakide du, iparraldean eta ekialdean, La Rosaleda kanpina; mendebaldean, GI-3632 errepidea, Azur ur-ibilgua, zeina kanalizatuta baitago, eta, hegoaldean, Mugarriegi kalea. Lanbarren poligonoan oraindik okupatu gabe dauden lurzati gutxietako bat da.\nEremua ez dago legeriak babestutako ezein eremutan. Babestutako fauna edo flora espezierik ere ez da hauteman, ezta interes geologikoko lekurik, paisaia bikainik, EAEko igarobide ekologikoen sareko elementurik eta kalifikatutako edo inbentarioan jasotako kultura-ondareko elementurik ere.\nEremuaren zati handi bat belarkarez eta lahardiz beteta dago. Industria-erabilerako eremuaren zati bat agregakin oso trinkotuaren geruza batez estalita dago, eta zoladura asfaltikoaren hondarrak ditu. Estaldura hori, ziurrenik, GI-636 errepidea eraikitzean eremua gune logistiko gisa erabili zenean jarri zen.\nPlanaren eremua Azur errekastoaren eskuinaldean dago ur-ibilgu horretan esku hartu da, eta ez da uholde-arriskurik eragiten. Guneak akuiferoen kutsadurarako duen kalteberatasuna oso baxua da, eta eremua ez dator bat lurzorua kutsa dezaketen jarduerak jasaten dituzten edo jasan ditzaketen lurzoruen inbentarioan jasotzen den batekin ere.\nEspedienteari gehitu zaion inpaktu akustikoari buruzko azterlanak dakarrenaren arabera, honako hau ondorioztatzen da: Oiartzun udal-mugartean (Gipuzkoa) dagoen Lanbarreneko LAN 1B lurzatiaren Plan Bereziak beteko lituzke Euskal Autonomia Erkidegoko Kutsadura Akustikoari buruzko Dekretuaren (urriaren 16ko 213/2012 Dekretua) I. eranskineko 1. ataleko A taulan ezartzen diren kalitate akustikoaren helburuak, hala gaur egun nola 20 urte barru.\nIngurumen-arazo nagusiak obrak gauzatzeko fasean gerta litezke: zarata, hauts- eta partikula-emisioak, lur-mugimenduen ondorioz indusketa-hondakinak eta -soberakinak sortzea. Nolanahi ere, ondorioetako bat ere ezingo litzateke esanguratsutzat jo.\nEremuan ezarriko diren industria-jardueren funtzionamendu-fasean, inpaktu nagusiak, a priori, zarata eta emisio atmosferikoak lirateke; haiek kanpineko erabiltzaileengan izango lukete eragina.\nIngurumen-ondorioak baloratzeko, indarrean dagoen udalerri-plangintzan aurreikusitako egoera hartuko da erreferentzia gisa. Zentzu horretan, Planean jasotako jarduketek ez dute handitzen izan litezkeen ondorioen larritasuna; hau da, Oiartzunen indarrean dagoen HAPOan eremurako aurreikusitakoarekin bat datoz.\nHorrenbestez, ez da hauteman plana gauzatzearen ondoriozko ingurumen-ondorio adierazgarririk, betiere, besteak beste, segurtasunari eta osasunari, ingurumenari, urei, hondakinen kudeaketari, natura-ondareari, paisaiari eta kutsadura akustikoari dagokienez indarrean dagoen araudia betez gauzatzen badira ukitutako eremuarekin lotutako esku-hartzeak eta jarduketak.\nEbazpen honetan, honako neurri babesle eta zuzentzaile hauek ezartzen dira, Planak ingurumenean ondorio kaltegarri nabarmenik izan ez dezan eta Oiartzungo Lanbarreneko LAN-1B eremuaren hiri-antolamenduko plan bereziari ingurumen-ebaluazio estrategiko arrunta egin beharrik egon ez dadin, betiere, ezarritako neurri babesleak eta zuzentzaileak esandako Planean txertatzen badira.\nBabes- eta zuzenketa-neurriak indarreko araudiaren arabera gauzatuko dira, Ebazpen honetan ezarritakoaren arabera eta, aurrekoaren aurkakoa ez den guztian, Ingurumen Dokumentu Estrategikoan eta Planean bertan jasotakoaren arabera.\nObrako langileek erabili beharreko jardunbide egokien eskuliburua. Gai hauekin zerikusia duten alderdiak bilduko ditu, gutxienez: lanaldiak, makineria, uretara eginiko isuriak saihestea, ahalik eta hauts eta soinu gutxien sortzea, hondakinak kudeatzea, herritarren lasaitasunean eragin negatiboa izan dezaketen jardunak minimizatzea, etab. Behar diren neurriak hartuko dira jardueren garapenak eraginik izan ez dezan Planaren eremutik hurbil dauden ibilguetan.\nHorretaz gain, obrako hondakinen birziklatzeari dagokionez, eraikuntzan eta eraikingintzan baliabideak beren bizi-ziklo osoan zehar modu efizienteago batean erabiliko direla sustatzeko (bereziki, obrak amaitutakoan hondakinak aprobetxatzea), jarraian aipatzen direnak sustatu beharko dira, honako hurrenkera honetan: eraikuntza- eta eraispen-hondakinen prebentzioa, berrerabiltzea, birziklatzea eta beste balorizazio-modu batzuk, eta, hala badagokio, ezabatze-eragiketen trataera egokia. Horretarako, bermatu egin beharko da obra-proiektuaren eraikuntza- eta eraispen-hondakinak arlo honi buruzko arauen arabera sortu eta kudeatzen direla.\nInduskatutako lurzoruen kontrola: Oiartzungo Udalari eta Ingurumen Sailburuordetzari jakinarazi beharko zaizkie lur susmagarriak hautemateagatiko kutsadura-arrasto guztiak, Lurzorua kutsatzea saihestu eta kutsatutakoa garbitzeko ekainaren 25eko 4/2015 Legearen 22.2 artikulua betetzeko.\nZaratari buruzko azaroaren 17ko 37/2003 Legea garatzen duen urriaren 19ko 1367/2007 Errege Dekretuaren 22. artikuluan aurreikusitakoaren arabera, zonakatze akustiko, kalitate-helburu eta emisio akustikoei dagokienez, obrak egitean erabiliko diren makinak egokitu egin beharko dira kanpoan erabiltzeko makinen emisio akustikoei buruz indarrean dagoen araudian ezarritako aginduetara, eta, bereziki, egokitu beharko dira, hala badagokie, Kanpoan erabiltzeko makinek ingurumenean sortzen dituzten emisio akustikoak arautzen dituen otsailaren 22ko 212/2002 Errege Dekretuan (apirilaren 28ko 524/2006 Dekretuak aldatu du) eta arau osagarrietan ezarritakora. Eguneko lan-ordutegian egingo dira obrak.\nIndustria-erabilera duten lurzatietan finkatuko diren jarduerek emisio-foku berriei aplikatu beharreko muga-balioak bete beharko dituzte, Euskal Autonomia Erkidegoko Hots Kutsadurari buruzko Dekretuaren (urriaren 16ko 213/2012) 51. artikuluari eta aplikatzekoak diren gainerako arauei jarraituz.\nLorategi-jarduketetan, «Lorategi eta berdegune jasangarriak diseinatzeko eskuliburua» argitalpenean jasotako gomendioak eta neurriak erabiliko dira. Eskuliburua Eusko Jaurlaritzako Ingurumen, Lurralde Plangintza eta Etxebizitza Sailak sortu zuen.\nIngurumen Esparru Programa 2020 egitasmoaren lehentasunetako bat zen (17. lehentasuna) eraikingintzan eta eraikuntzan baliabideak euren bizi-ziklo osoan modu efizienteagoan erabiltzea eta ziklo-amaieran hondakinak aprobetxatzea. Horrenbestez, kontuan izan beharko dira «EAEko etxebizitzen eraikingintza jasangarriaren gidan (industria-eraikinak)» jasotako gomendioak. (Eusko Jaurlaritza, 2015), eraikinetan energia-aurrezpena eta energiaren efizientzia areagotzeko eta energia berriztagarriak bultzatzeko. Neurri horiek gutxienez alderdi hauetan eragin beharko dute:\nBigarrena. Zehaztea ezen, ingurumen-txosten estrategiko honetan ezarritakoaren arabera, eta, betiere, ebazpen honetan ezarritako neurri babesle eta zuzentzaileak hartzen badira, bai eta sustatzaileak proposatutakoak ere, aurrekoen aurkakoak ez badira, ez dela aurreikusten Oiartzungo Lanbarreneko LAN-1B eremuaren hiri-antolamenduko plan bereziak ondorio kaltegarri nabarmenik izango duenik ingurumenean, eta, beraz, ez duela ingurumen-ebaluazio estrategiko arruntik behar.\nHirugarrena. Oiartzungo Udalari jakinaraztea ebazpen honen edukia.\nBosgarrena. Ingurumen Ebaluazioari buruzko abenduaren 9ko 21/2013 Legearen 31.4 artikuluak ezarritakoaren arabera, honako ingurumen-ebaluazio estrategikoak indarraldia galduko du eta berezko dituen efektuak sortzeari utziko dio, behin Euskal Herriko Agintaritzaren Aldizkarian argitaratu eta lau urteko gehieneko epean, Oiartzungo Lanbarreneko LAN-1B eremuaren hiri-antolamenduko plan berezia onartuko ez balitz. Kasu horretan, berriro hasi beharko da Planaren ingurumen-ebaluazio estrategiko sinplifikatuaren prozedura.\nVitoria-Gasteiz, 2021eko otsailaren 1a.


Sobre Eusko Ikaskuntza | Legal oharrak\nMiramar Jauregia. Miraconcha, 48.\nTel: 943 31 08 55\nErabiltzeko baldintzak eta onarpena\nEI-SEVen gunea erabiltzerakoan, ERABILTZAILE bihurtzen zara. Gunea eta bertako edozein produktu, eduki eta zerbitzu erabiltzerakoan, inolako erreserbarik gabeko ONARPENA ematen ari zara, erabiltzaile zaren aldetik, produktu, eduki eta zerbitzu horiek eraentzen dituzten baldintza guztiei.\nEI-SEVek jakinarazten dizu zenbait eduki, zerbitzu edo/eta produktu BALDINTZA BEREZI batzuren pean egon daitezkeela, eta, aurrez zure jakinaren gain jarririk, kasuan kasu, hemen jasotako baldintza orokorrak ordezkatuko eta/edo aldatuko dituztela. Eduki, produktu eta zerbitzu horietan sartzen zarenean eta erabiltzen dituzunean, sartzeko unean existitzen diren eta baldintza orokorretan jasota dauden baldintza bereziei zure ONARPENA ematen diezula ari zara aditzera ematen. Baldintza orokorretan eta baldintza berezietan jasotako termino eta baldintzen artean inolako kontraesanik sortuko balitz, azken hauetan akordatutako baldintzak gailenduko dira beti termino bateraezinen kasuan, eta betiere araudi berezi horren pean dauden eduki, zerbitzu eta/edo produktuei dagokienez bakarrik. Esate baterako, Euskoshop-eko denda birtuala erabiltzen baldin baduzu, EI-SEVek direktriz berezi batzuk eman ahal izango dizkizu.\nEI-SEVek edozein unetan, eta aurrez horren berri eman beharrik gabe, aldatu ahal izango ditu bere produktu, eduki eta zerbitzuak erabiltzeko baldintzak, eta baldintza berriak sartu. Arren, aldiro-aldiro berrikus itzazu termino eta baldintzak.\nEI-SEVek bere eduki, produktu eta zerbitzuak aurkezten dituen modu berean eskaintzen ditu.\nEI-SEVek, ERABILTZAILE zaren aldetik, on-line baliabide multzo zabal bat erabiltzeko aukera ematen dizu GUNEAren bidez, honakoak besteak beste:\nInformazio zerbitzuak.- GUNEAk informazio mota desberdin ugari eskaintzen dizkizuten zerbitzuak jartzen ditu zure eskura. Hala nola, Liburutegi Birtuala, Datu Base bibliografikoak, Fondo Dokumentalak, Berriak, Agenda.\nBazkide gisa izena emateko eta EI-SEVen eta harekin lankidetzan diharduten fundazioen argitalpenak eskuratzeko zerbitzuak.\nIkastaro eta jardunaldi interaktiboen zerbitzuak. Eskuragarri dituzun eta EI/SEVek zuzenean, haren fundazio laguntzaileen bitartez (hala nola EI-SEVen ASMOZ Fundazioaren bitartez) eta/edo hirugarrenekin lankidetzan eman ditzakeen zerbitzuak dira, eta fundazio horietan izena emateko aukera ematen dute.\nEI-SEVek beretzat gordetzen du GUNEAren aurkezpen eta konfigurazioa aurrez jakinarazi beharrik gabe edozein unetan aldatzeko eskubidea, eta baita bere edukiak, produktuak eta zerbitzuak ere. Erabiltzaile zaren aldetik, aitortzen eta onartzen duzu EI-SEVek edozein unetan eten, desaktiba edota ken dezakeela bere GUNEko edozein zerbitzu, produktu eta/edo eduki.\nEI/SEV saiatuko da GUNEA beti erabilgarri eta eskuragarri egoten, baina gerta daiteke helbideak aldatzeko, konexio berriak ezartzeko edota GUNEA eguneratzeko denbora batean etenaldiren bat egin behar izatea, aipaturiko lanak burutu bitartean.\nAuñamendi Eusko Entziklopedia. 1969-2011 (aunamendi.eusko-ikaskuntza.eus)\nEusko Ikaskuntza-Sociedad de Estudios Vascos erakundeak Auñamendi entziklopediako edukiak erabiltzaileen esku jartzeko sortu zuen aunamendi.eusko-ikaskuntza.eus, portala, jarraian aipatzen diren baldintzen pean daude. Web gune honetan sartzea zera dakar: erabiltzaileak hemen aipatzen diren baldintzak onartzen dituela.\nAuñamendi entziklopedian argitaratutako material eta eduki guztiak, Eusko Ikaskuntzaren edo hirugarrenen jabetza intelektual eta industrial eskubideen babesean daude. Horrela, eta Eusko Ikaskuntzaren edo titular diren hirugarrenen baimena jasotzean edota legalki baimenduta zaudenean salbu, erabiltzaile zaren aldetik zure beharretarako bakarrik erabili ahal izango dituzu gunea eta zerbitzuak erabiltzearen ondorioz eskuratzen dituzun material, elementu eta informazioa. Ezin izango dituzu, ez zuzenean ez zeharka, zerbitzuak zein beren bitartez eskuratutako material, produktu eta informazioa komertzialki ustiatu.\nErabiltzaile zaren aldetik, ezin izango duzu kendu gunean agertzen diren Eusko Ikaskuntzaren edota hirugarrenen eskubideak (jabetza industriala, intelektuala edo beste edozein eskubide) identifikatzen dituzten zeinuak.\n2011. urte hasieratik sortutako edukiak Creative Commons Aitortu-EzKomertziala-PartekatuBerdin 3.0 (CC BY-NC-SA 3.0) lizentziapean zabaltzen dira. Hau da, lanak kopiatu, banatu eta jendaurrean hedatzeko askatasuna izango da, baita lan eratorriak egiteko ere.\n• Aitortu: Lanaren kredituak aitortu behar dira, egileak edo baimendunak zehaztutako eran (baina ez aditzera emanez haien babesa duzunik edo haiek obraren erabilera hori babesten dutenik).\n• Ez merkataritzarako: Ezin da lan hau merkataritza xedetarako erabili.\n• Partekatu baimen beraren arabera: Lan hau aldatzen baldin bada, edo lan eratorri bat sortzen baduzu, sortutako lana banatu daiteke soil-soilik baimen honen berdi-berdineko baten mende.\nCookie bat testu-fitxategi txiki bat da, webgune bat bisitatzen duzunean zure nabigatzailean gordetzen dena. Horri esker, webguneak zure bisitaldia gogoratuko du bertan berriz nabigatzen hasten zarenean. Cookieetan honako hauek gorde ohi dira: informazio teknikoa, lehentasun pertsonalak, edukien pertsonalizazioa, erabilerari buruzko estatistikak, gizarte-sareetarako estekak, erabiltzaile-kontuetarako sarbidea eta abar. Cookiearen helburua webgunearen edukia zure profilera eta zure premietara egokitzea da; cookierik gabe, edozein webgunek eskainitako zerbitzuak nabarmen murriztuko lirateke.\nDatuak Babesteko Espainiako Agentziaren jarraibideen arabera, webgune honek cookieak nola erabiltzen dituen azalduko dizugu, ahalik eta informaziorik zehatzena eskaintzeko.\nSaioko cookieak, aplikazioetan, blogean eta abar iruzkinak idazten dituzten erabiltzaileak gizakiak direla –ez aplikazio automatikoak– bermatzeko. Era horretan, spamari aurre egiten zaio.\nWebgune honek hirugarrenen honako cookie hauek erabiltzen ditu:\nGoogle Analytics: webgune honetara egindako bisitaldien trafiko eta bolumenari buruzko estatistikak egiteko gordetzen ditu cookieak. Webgune hau erabiltzean, onartu egiten duzu Googlek zuri buruzko informazioa tratatzea. Beraz, horren inguruko edozein eskubide erabili nahi izanez gero, Googleri berari jakinarazi beharko diozu zuzenean.\nGizarte-sareak: gizarte-sare bakoitzak bere cookieak erabiltzen ditu Gustuko dut edo Partekatu moduko botoiak sakatzeko aukera izan dezazun.\nWebgune honetako cookieak desaktibatu edo ezabatzeko eskubidea erabili ahal izango duzu noiznahi, www.eusko-ikaskuntza.eus webgune honen homepagean aurkituko duzun abisuan. Ekintza horiek era batean edo bestean egiten dira, erabiltzen den nabigatzailearen arabera. Web-nabigatzaileak cookieak gordetzen dituzten tresnak dira, eta bertatik erabili behar duzu cookie horiek ezabatzeko edo desaktibatzeko eskubidea. Webgune honek eta webgune honen legezko ordezkariek ezin dute bermatu nabigatzaile horiek cookieak ongi ala gaizki erabiliko dituzten. Cookieen politika honi buruzko edozein zalantza argitu edo kontsultaren bat egin nahi izanez gero, jar zaitez harremanetan webgunearen titularrarekin harremanen atalean.\nErabiltzaile zaren aldetik, GUNEA arduraz eta modu egokian erabili behar duzu. Ez duzu GUNEA legearen, moralaren zein ohitura onen aurkako jarduerak egiteko erabiliko, ez eta legez kanpoko ondorioak dituzten, debekatuta dauden edota hirugarren eskubide eta interesak kaltetzen dituzten jardueretarako ere. EI/SEVek ez du inolako erantzukizunik izango gisa horretako ekintzetatik erator litezkeen ondorioei dagokienez.\nErabiltzaile zaren aldetik, GUNEA helburu pribatu eta partikularrekin erabiliko duzula aitortzen eta onartzen duzu. Espresuki debekatuta dago GUNEko eduki, zerbitzu eta produktuak zeure enpresa jarduera gisa erabili edo txertatzea.\nErabiltzaile zaren aldetik, ezin dituzu aldatu edo manipulatu ez ©-ren aipamenak, ez EI/SEVen jabetza intelektual eta/edo industrial eskubideak, ez eta GUNEAn agertzen diren edukien titularrak zein babeserako gailu teknikoak adierazten dituzten gainerako datuak.\nEI/SEVek ez du inongo kasutan GUNEko zerbitzu, produktu eta/edo edukien gaineko berme inplizitu zein espliziturik ematen, eta ezta GUNEAri berari dagokionez ere. Hori horrela, EI/SEVek ez ditu, besteak beste, eta adibide gisa, honakoak bermatzen:\nGUNEA, bere edukiak, produktuak eta/edo zerbitzuak uneoro eta edozein lekutan xedagarri egongo direla.\nGUNEra, bere edukietara, produktuetara eta zerbitzuetara uneoro etenik gabe sartu ahal izateko aukera egongo dela.\nGUNEko eduki, produktu eta zerbitzuen kalitate, intertopoperabilitate, kantitate eta funtzionalitate mailak.\nGUNEko eduki, produktu eta zerbitzuak egokiak izango direla helburu partikular eta/edo jakin baterako.\nEdukiak egiazkoak, zehatzak, osoak, legezkoak, fidagarriak, eguneratuak eta erabilgarriak izango direla.\nGUNEAren bidez eskaintzen diren eduki edo zerbitzuetan ez dela birusik edo bestelako elementu kaltegarririk egongo.\nGUNEAren bidez gorde eta transmititutako datuetara edo eskaintzen dituen zerbitzuetara baimenik gabe sartu eta/edo hauek aldatu ahal izatea.\nEI/SEVek, baldintza berezietan espresuki adierazten denean salbu, ez du parte hartzen hirugarrenek GUNEAren bidez edo GUNEtik kanpo hornitzen dituzten produktu, eduki eta/edo zerbitzuen prestazioan. Ez du, ezta ere, beren legezkotasun, zehaztasun, egiazkotasun, egokitasun, kalitate, fidagarritasun, autentikotasun eta/edo erabilgarritasuna gainbegiratzen edo kontrolatzen, eta beraz ez du hauen gainean inolako bermerik ematen.\nErabiltzaile zaren aldetik, jakinaren gain zaude eta zeure borondatez onartzen duzu GUNEA, zerbitzuak, edukiak eta produktuak zeure erantzukizunpean erabiltzen dituzula. Beraz, eta lege batek inperatiboki erantzukizuna mugatzea debekatzen duen kasuetan salbu, EI/SEVek ez du inolako erantzukizunik erabiltzailearen edo bezeroaren aurrean GUNEra sartu eta GUNEA bera, bertako produktuak, edukiak eta/edo zerbitzuak erabiltzeari dagokionez. Kasu bakar batean ere ez da lortu gabeko irabaziengatiko konpentsaziorik emango.\nBesteak beste, eta adibide gisa, hona zein kasutan geldituko den EI/SEV erantzukizunetik salbuetsita:\nGUNEA, bere edukiak, produktuak eta/edo zerbitzuak ez daudenean xedagarri eta erabilgarri.\nGUNEra eta bere produktu, zerbitzu eta/edo edukietarako sarbidea eten, eseki edo kantzelatu egiten denean.\nGUNEAren eta bere produktu, zerbitzu eta/edo edukien kalitate maila, interoperabilitatea, kantitatea eta funtzionalitatea ez direnean betetzen.\nGUNEko zerbitzu, produktu eta/edo edukiak ez daudenean helburu partikular eta/edo zehatz baterako egokituta.\nEdukiak ez izatean egiazkoak, zehatzak, osoak, legezkoak, fidagarriak, eguneratuak eta erabilgarriak.\nGUNEko edukietan edo GUNEAk eskainitako zerbitzuetan birusak edota beste elementu kaltegarriren bat egotean.\nGUNEAren bidez gorde eta transmititutako datuetara edota eskaintzen dituen zerbitzuetara baimenik gabe sartzean eta/edo hauek aldatzean.\nHirugarrenek GUNEAren bidez edo GUNEtik kanpo hornitzen dituzten produktu, eduki eta/edo zerbitzuak ez direnean legezkoak, zehatzak, egiazkoak, egokiak, kalitatezkoak, fidagarriak, autentikoak eta/edo erabilgarriak. Besteak beste, eta adibide gisa, honako hauek sorturiko kalteengatik:\nI.Eduki, zerbitzu eta/edo produktuak transmititu, hedatu, xedatu, jaso edo horietara sartzearen ondorioz jabetza intelektual eta industrial eskubideen, pertsonalitate eskubideen eta hirugarrenei eragiten dien beste ororen urrapena. II.Lehiaketa desleiala eta/edo legez kanpoko publizitatea. III.GUNEko zerbitzu, produktu edo edukien bidez edo hauetan sartzearen ondorioz zabaldutako edo eskuratutako produktu, zerbitzu eta/edo edukietako bizio eta akatsak. IV.GUNEko zerbitzu, produktu edo edukien bidez edo hauetan sartzearen ondorioz hirugarrenek ez betetzea edo oker betetzea bereganatu dituzten betebeharrak.\nErabiltzaile zaren aldetik, jabetzen zara eta zeure borondatez onartzen duzu produktu, zerbitzu eta edukien hornitzaile den hirugarrena, EI/SEVetik eta GUNEtik kanpo dagoena, dela bere produktu, eduki eta zerbitzuak zure esku ipini izatetik sor litezkeen kalteen erantzule bakar eta esklusiboa.\nEI/SEVek ez du bermatzen GUNEtik bertatik loturen (link-en) bidez bisita ditzakezun hirugarrenen guneetan eskura dituzun eduki, produktu eta zerbitzuen xedagarritasun teknikoa, kalitatea, zehaztasuna zein egiazkotasuna. EI/SEVek ez ditu aipaturikoak eskaintzen, ez komerzializatzen, ez beren gainean inolako kontrolik gauzatzen, eta ez du horien gainean inolako erantzukizunik hartzen.


¿Quién grita venganza? - Wikipedia, entziklopedia askea.\n¿Quién grita venganza?, 1968an, Rafael Romero Marchent zinema zuzendari espainiarrak zuzendutako spaghetti western generoko film bat da. Film hau, Espainia eta Italiaren artean filmatu zen. Protagonistak, Mark Damon eta Antonio de Teffé (Anthony Steffen bezala) dira, eta, musika, Riz Ortolanirena da.\nEduardo Manzanos (en)\n[[Kategoria:Eduardo Manzanos (en) ekoitzitako filmak]]\nAntonio Gimeno (en)\nFranco Delli Colli (en)\nKalitate handiko istorioa ez den arren, nahiko ondo garatzen da, akzio une handiekin, emaitza bezala, nahiko film aipagarria emanez. Gainera, Espainian, takilan arrakasta handia izan zuen film bat izan zen, egungo 195.912,44 € bilduz.\nPistolari talde misteriotsu batek, beldurpean mantentzen du Blagstoneko jendea. Gaizkileen nahiak onartzen ez dituztenez eta euren lurren uzte dokumentuak sinatzeari uko egiten diotenez, gaizkileen mendeku izugarria hasten da. Johnny (Mark Damon) eta Fred (Antonio de Teffé), pistolarien ekintzek eta ihesaldiek erakarritako bi ordainsari bilatzaile gazte, berehala sartzen dira tartean eta arriskuan, Rodgers (Luis Induni), Blagstoneko gizonik garrantzitsuenetako bat, enpresa kriminalaren antolatzaile misteriotsua bezala ezagutzen dutenean. Talde guztia trikimailu mota oroz desegina, Fred eta Johnny, biziraule bakarra den Rodgersen esku hiltzeko zorian geratzen dira.\nBaina, Rodgersen emaztearen ia mirarizko agerpenaren ondorioz, salbatu egiten dira, bi gazteetako baten ama dela jakin duena, Johnnyrena, hain zuzen, oraindik ume txiki bat zela utzi zuena. Edo hori da berak uste duena behintzat...\nOrriaren azken aldaketa: 24 azaroa 2019, 19:10.


GUK16: ikasturterako jarri ditugun helburuak - Kurutziaga Ikastola\nGUK16: ikasturterako jarri ditugun helburuak\n23 abendua, 2021\t| Albisteak, GUK16, GUK16 Albisteak, Ikastola, LH\nMugikorren eta gailu digitalen erabilera egokiaz hausnartzeko GUK16 guraso taldea martxan da aurten ere. LH5ko gurasoak biltzen dituen taldera 3 familia berri hurbildu dira eta hogeitaka familia gara jada. LH4ko gurasoak biltzen dituen taldea hasi da biltzen. Gainontzeko mailetan ere guraso taldeak sortzea da helburuetako bat, badaudelako ikastola mailan egin ditzakegun hausnarketa eta formakuntzak baina baita maila bakoitzeko gurasoek egin beharrekoak ere. Gure seme-alabei inguru hurbilak eragiten baitie. Hona hemen aurtengo helburuak eta lan dinamikak:\nIkastolako webgunean, gailu eta mugikorren erabileraren inguruko informazio interesgarria biltzeko gunea sortu dugu Kurutziagako komunikazio sailarekin elkarlanean. Elikatzen joango garen gunea da, baina hamaika lotura interesgarri dituzue eskura.\nUrtarrilaren 27 formakuntza antolatu dugu Pantallas Amigas erakundearekin bideo-jokoek sor dezaketen adikzioaz. 18:00etatik 20:00etara izango da. Emango dizuegu ikastaroan parte hartzeko izen ematearen berri.\nUdaberrian zehar ziberjazarpena eta ziberbiolentzia prebenitzeko ikastaroa antolatuko dugu.\nBadira urte batzuk ikastolan digitalizazioa gauzatu dela DBHn eta LHko azken zikloan ere egonkortzen ari da. Hau dela eta premiazkoa iruditzen zaigu ikastolak digitalizazioaren gaineko errebisio bat egitea eta izan dituen eta dauzkan ondorioak aztertzea. Digitalizazioaren onurak ikusten ditugu baina kezka dugu pantailaren aurrean hainbeste ordu pasatzeak dakarrenarekin.\nArgi dugu, mugikorrek eta gailuek eskaintzen dizkiguten aukerak kudeatzeko, gurasook egiten dugun lanketaz gain, haur eta gazteen garapena ere gakoa dela, horregatik bultzatu nahi dugu mugikorrak arduraz erabiltzeko gaitasuna dutenean iristea gure seme-alabon eskuetara. Mugikorra emateko garaia atzeratzea garrantzitsua da. Mailako gurasoon artean hausnartu eta iritziak partekatuta lortu daitekeelakoan gaude.\nGurekin harremanetan jartzeko: guk16.kurutziaga2011@gmail.com\n← Olentzero eta Mari Domingiren bisita\nLan eskaintza Kurutziaga Ikastolan →


BM: Kirola neguan: hotza saihesteko eta Eguberrietako gehiegikerien aurrean lehengoratzeko aholkuak\nKirola neguan: hotza saihesteko eta Eguberrietako gehiegikerien aurrean lehengoratzeko aholkuak\nPasa dira egun batzuk Eguberriak amaitu zirenetik, eta garaia da berriro sasoiko jartzen hasteko (nahiz eta ohartarazi genizun Eguberrietako gehiegikeriak saihesteko gida honetan). Oraindik lanari ekin ez badiozu, ahalegin handixeagoa egin beharko duzu Eguberrietan iritsi zaizun kilotxo hori kentzeko.\nBeti bezala, funtsezkoa da elikadura orekatua izatea eta eskuarki kirola egitea, Eguberrietako gehiegikerien ondoren lehengora itzultzeko. Hala ere, neguan, hotz egiten duenez, gehiago kostatzen da aire zabalera entrenatzera irtetea, nahiz eta onuragarria den: Azterlan batzuen esanetan, kaloria gehiago erretzen laguntzen du, eta areagotu egiten da errendimendu fisikoa.\nHotzaren eragozpenik handiena da gorputzaren tenperatura jaisten dela, eta horrek eragina izan dezake muskulu eta artikulazioetan. Lesioak, hipotermiak eta neguan kirola egiteak izan ditzakeen bestelako eragozpenak saihesteko, har itzazu kontuan gomendio hauek:\nKontsultatu eguraldia: Denborale-egunetan, ez zaitez irten eta, ahal izanez gero, aukera itzazu eguneko erdiko orduak edo tenperaturarik altueneko orduak.\nErabili arropa egokiak:Garrantzitsua da bizpahiru geruza janztea: janzki tekniko transpiratzailea (barrukoa), kirol-jertsea (tartean) eta haizearen aurkako txalekoa edo jaka (kanpotik). Egokiena da entrenamenduan arropa kentzera behartuko ez gaituen konbinazioarekin asmatzea. Ez ahaztu burua (txanoa), eskuak (eskularru teknikoak), lepoa (buffa) eta zangoak (kirol-elastikoak) babesteaz.\nBeroketa-ariketak:Aholku honek urte osorako balio du, eta ezinbestekoa da muskuluak eta artikulazioak ariketa fisikorako prestatzeko. Luzaketa-ariketak, oinez ibiltzea, korrika arina, etab.\nBabestu larruazala:Eguzkitako krema batek larruazala hotzetik isolatzen lagunduko dizu. Ez zaitez ahaztu sudurra eta ezpainak ezpain-babesgarri batekin zaintzeaz, zona horietan narritadura saihesteko.\nHidratazioa: Hotzak egarri-sentsazioa murritz dezake. Hidrata zaitez aldizka, likidoak eta gatz mineralak berreskuratzeko.


Iparragirre txukunduko dute Bilbon Guggenheim eta Azkuna Zentroaren artean | Herriak eta hiriak | EITB\nUdalak Iparragirre kalea txukunduko du Guggenheim eta Azkuna Zentroaren artean\nEspaloiak zabalduko dituzte oinezkoei lehentasuna emateko; espaloiak, gainera, galtzadaren kota berean egongo dira, eta zirkulazio-erreia, orain arte bezala, noranzko bakarrekoa izango da.\nIparragirre kalearen txukuntzea. Argazkia: Bilboko Udala\nBilboko Udalak Iparragirre kalea txukunduko du, Guggenheim Museoaren eta Azkuna Zentroaren arteko ardatz izateko. Lehentasuna emango zaie oinezkoei, espaloiak zabalduta; 3,5 metroko espaloiak 5,5 metroraino zabalduko dira.\nGainera, espaloiak galtzadaren kota berean egongo dira, eta zirkulazio-erreia, orain arte bezala, noranzko bakarrekoa izango da. Aparkalekuak kendu egingo dituzte oraingoz, baina berriro jarriko dira laster, Juan Ajuriagerra kalean aparkalekuak berrantolatu ondoren.\nGuggenheim Museoaren inguruari trataera berezia emango zaio, eremu horrek egin dezan Museoaren atari aurrekoarena eta museoko jardueraren eta programazioaren parte ere izan dadin.\nArgiztapenak berebiziko garrantzia izango du jarduketa-eremu osoan. Sigi-sagan egongo den katenaria batek lotuko ditu zutoinak, eta led motako argi linealak ipiniko dituzte horietatik zintzilik , ausazko marrazkia osatuz, inguruari dinamismoa eman eta Guggenheim Museoarekin nahiz Azkuna Zentroarekin lotzeko.\nMugimendu itxura hori areagotu egingo da bi gunetan: San Jose plazan eta Guggenheimen inguruan. Sabai itxurako batean, led argiak jarriko dira linean, aramu-sarea osatuz lurretik zazpi metroko altueran. Espaloia eta galtzada ere led tira batek banatuko ditu, eta, gainera, semaforoekin koordinatuta, kolorea aldatuko zaio, oinezkoei abisatzeko.\nBerritu ostean, itxura hau izango du. Irudia: Bilboko Udala\nEra berean, hiriko altzariek ere garrantzi berezia izango dute. Batez ere, 11 terrazetakoak, horiexek dira-eta baimena berritu ahal izango duten bakarrak. Ez da terraza gehiagorik onartuko. Esparru osoko hiri-altzariak zurezkoak izango dira, inguruari batasuna eta dotorezia emateko. Jardinerak ere egongo dira, loreontzi handien itxurakoak.\nOrain dauden zuhaitzen ordez gereziondo japoniarrak landatuko dira. Loratze bereziko espeziea da, ez da altuegia eta ez du kopa handiegia; egokia kaleari argitasunik ez kentzeko. Kolore berdeagoa eta neutroagoa duten beste espezie batzuk tartekatuko dira. Egun bertan dauden zuhaitzak kendu eta hiriko beste gune batean jarriko dira.\nHonako hau Iparragirre kalea lasaiagoa izateko aurreneko urratsa da; ondoren etorriko dira beste batzuk, irizpide berberei jarraituta. Hala ere, tarte bakoitzeko ezaugarriak kontuan hartuko dira irtenbideak proposatzeko. Lehen fasearen aurrekontua 1,8 milioi eurokoa da, lanak 12 hilabetean egingo dituzte eta lanak 2019an hasiko dira.\nGuggenheim Museoaren eta San Jose plazaren arteko tartea. Irudia: Bilboko Udala


Irekia Eusko Jaurlaritza - Gobierno Vasco :: Oporraldietan hutsik dauden etxebizitzetan lapurtzen duen talde antolatu bateko bi kide espetxeratu dituzte\nOporraldietan hutsik dauden etxebizitzetan…\n<img src="https://www.irekia.euskadi.eus/uploads/cover_photos/71262/original/Ganzuas.jpg" style="max-width:100%" alt="" />\nErtzaintzako agenteek, Basauriko Udaltzaingoarekin elkarlanean, 33 eta 36 urteko bi gizonezko atxilotu dituzte, Bilboko eta Basauriko (Bizkaia) zenbait etxebizitzatan izandako lapurretetan parte hartu dutelakoan. Atxilotuak ikerketapean geratu dira Europa ekialdetik etorritako talde kriminal antolatu bateko kide izan daitezkeelakoan. Mota horretako delituak egiteko materiala harrapatu diete (markagailuak eta gakordeak).\nJoan den larunbat goizean oporretatik itzuli berria zen auzoko batek Basauriko Ertzaintzari ohartarazi zion udalerri horren erdialdeko kale bateko higiezin batean ustez markagailuak jarri zituztela. Lapurrek etxebizitzetako ateetan jarri ohi dituzte markagailu horiek, etxebizitza horietan aldi batez inor bizi ez dela detektatzearren.\nErtzaintzako zenbait patruila berehala bertaratu ziren eta agenteek higiezinean zelulosazko 15 markagailu zuri aurkitu zituzten sarrailetan sartuta. Horrez gain, antzeko markagailuak aurkitu zituzten Basauriko kale bereko beste hiru ataritan.\nHori dela eta, igande goizaldean Ertzaintzak eta Basauriko Udaltzaingoak baterako dispositiboa ezarri zuten, eta 02:15ean, gutxi gorabehera, bi gizonezko ikusi zituzten markagailuak detektatu ziren ataritik irteten. Polizia bertan zela ikusirik, bi pertsona horiek lasterka ihes egiten saiatu ziren eta jazarpenean zenbait objektu bota zituzten. Azkenik, agenteek bi pertsonak atzeman, eta menderatu behar izan zituzten, indarrez erantzun baitzuten, atxilotu ez zitzaten.\nIkerketaren barruan, segurtasun-kameretako irudiak lortu ziren, eta lau gizonezko zeuden grabatuta. Gizonezko horiek, inolako zalantzarik gabe, kokatu ahal izan ziren gertaeren lekuan, eta horietako bi orain atxilotutakoak dira.\nAtxilotuak —horietako batek antzeko delituen ondoriozko polizia-aurrekariak zituen— epailearen esku jarri zituzten astelehen arratsaldean, eta epaileak Basauriko espetxean sartzea agindu zuen.\nGizonezkoek jaurtitako objektuen artean zazpi gakorde aurkitu zituzten (borja edo puntu anitzeko sarrailak irekitzekoak), delituaren ebidentzia gisa gorde zirenak. Gainera, atxilotuetako bati egindako miaketan, markagailuen antzeko materialezko paper-zapi bat eta paper-zapi zati bat aurkitu zitzaizkion.\nKalkuluen arabera, bi atxilotuak atariaren barruan ordu eta erdi inguru egon zirenez gero, ez da baztertzen etxebizitza baten barrura sartu ahal izana. Hortaz, kanpoan dauden auzokoak oporretatik itzuli zain geratu da Ertzaintza.\nIkerketa zabalik dago\nErtzaintzaren polizia-dependentzietan, zehaztu ahal izan zen 33 eta 36 urteko bi atxilotuak uztailaren erdialdean Bilboko zenbait etxebizitzatan izandako beste lapurreta batzuetan ere parte hartu zutela. Joan den hileko egun berean, lau etxebizitzatan izandako lau lapurreta salatu zituzten. Lapurreta horietan lapurrek itsasgarri bidezko antzeko markagailuak jarri eta etxebizitza horietako sarrailak manipulatu zituzten.\nErtzaintzako ikertzaileek uste dute bi atxilotuak Europa ekialdeko pertsonez osatutako talde kriminal antolatu bateko kideak direla. Talde hori espezializatuta dago borja edo puntu anitzeko sarrailen manipulazioan, eta teknika hori erabiltzen dute etxebizitzetara sartzeko, behin etxebizitzak hutsik daudela egiaztatu ondoren. Horretarako, lapurretaren bezperan askotariko markagailuak jartzen dituzte ateetan.\nErtzaintzak zabalik du ikerketa, azken hilotan zenbait etxebizitzatan izan diren eta zelula horri egotz dakizkiokeen lapurretak argitzen saiatzeko; aldi berean, Bilbon izandako lapurreten ustezko beste bi egileak identifikatzeko lan egiten ari da —orain atxilotutakoekin talde antolatua osatuko lukete—.\nLan-dinamika hori talde antolatu eta ibiltarien bereizgarria da. Egin beharreko lana (markatzea, zaintzea, sarrailak irekitzea, miaketa, eta abar) banatzen duten hiru edo lau gizonezkok osatzen dituzte talde horiek.\nNormalean, markagailuak lapurreten bezperan jartzen dituzte, eta delituak goizaldean egiten dituzte, etxebizitzetan inor bizi ez dela egiaztatu ondoren.\nGanzuas.jpg 900 KB (jpg)\nErtzaintzak hiru emakume, etxeetan indarra erabiliz lapurretan ari zen talde kriminal bateko kideak, atxilotu ditu\nGasteiz, bi atxilotu lantegi batean lapurreta egiteagatik


"Egungo gatazken konponbidea" Nazioarteko Konferentzia - Sortu\nGuardia Zibilaren atxiloketak justifikatuz Erkorekaren adierazpenak oso larriak dira +\tAtzo Guardia Zibilak Andoain eta Urnietan buruturiko atxiloketak justifikatuz Eusko Jaurlaritzako eledun den Josu Erkorekak eginiko adierazpenak, oso larriak dira…\tGehiago irakurri\n"Egungo gatazken konponbidea" Nazioarteko Konferentzia\nCreated on Tuesday, 19 February 2013 12:24\tSORTUren lehen kongresuaren testuinguruan "Egungo gatazkan konponbidea" delako konferentzia burutuko dugu ostiralean, arratsaldeko 18:00tan, Iruñeako Baluartean.\nIzenburuak dioen moduan, herrialde ezberdinetako gatazken konponbide prozesuez ariko gara bertan, baina ez ohikoa den eskeman. Hau da, ez ditugu ohi den bezala herrialde ezberdinetako gatazkak gainditzeko baliagarriak izan diren prozesuak aztertuko, Irlanda edo Hego Afrika kasu, oraindik abian diren prozesuak baizik.\nHorrela bada, ostiralean egunerokotasun osoa duten lau kasu aztertuko ditugu.\nKolonbia. Kolonbian FARC eta gobernu kolonbiarraren abian diren elkarrizketen aurrekarietan parte-hartze zuzena izan zuen Piedad Cordoba izango da ostiralean gurean. Elkarrizketa hauen atarian eman zen gerra bahituen askatze prozesuen bitartekaritza lanak garatu zituen Cordobak, "Colombianos y Colombianas por la paz" erakundearekin batera. Kolonbiak bizi duen gatazkaren konponbiderako prozesua, eratu berri den eta parez pare dauden erronkak azalduko ditu egun Marcha Patriotica mugimenduko kidean den Cordobak.\nKurdistan. Duela aste batzuk Parisen jazoriko hiru ekintzaile kurduren heriotzak ekarri zuen berriro Kurdistaneko gatazka komunikabideen lehen lerrora. Herri kurduak pairatzen duen zapalkuntza eta gatazka ordea, hamarkada luzez luzatzen ari da. Egungo egoeraren eta garatzen ari den negoziaketa prozesuaren berri emateko KNK edota Kurdistan National Congress-eko ordezkari Nilüfer Koc izango da gurean.\nSahara: 15 urte pasa dira jada Marokok eta Fronte Polisarioak Housten-eko akordioak sinatu zituztenetik. Prozesua ordea, blokeo egoera batean mantentzen da. Marokoren itxikeriak eta Paris eta Madrilek ematen dioten babesa ez aurrera ez atzera utzi dute prozesua, saharar herriaren eskubideak egunero urratzen diren bitartean. Asteburu honetan bertan espetxe zigor gogorrak jaso dituzte hainbat sahararrek. Guzti honen berri emateko Fronte Polisarioko ordezkari Badabi Benabar izango da.\nPalestina: Palestinaren Askapenerako Erakundeko ordezkari Karioti Yaber ere hartuko du parte ostiraleko mintegian. 1947an Nazio Batuen Erakundeak Palestinaren zatiketa onartu zuenetik, palestinarren lurrak okupatu eta eskubideak urratu ditu sistematikoki Israelgo estatu sionistak. Gazak pairaturiko azken erasoaren ostean, agertoki berri irekitzen ari dela dirudi, herri palestinarra ordezkatzen dituzten indar ezberdinen arteko elkarrizketen harira. Egungo egoeraz eta etorkizuneko erronkaz arituko da.\nAlianza Libre Europea taldea.\nEstatu espainiarrean den Venezuelako enbaxadaren izenean, Bilbon den Venezuelako kontsula izango da kongresuan.\nForo de Sao Paulo (Europarako sekzioa)\nAgurrak bidali dituzte / Han enviado saludos:\nHego Afrika: ANC\nSahara: Fronte Polisario\nOgaden: Ogaden National Liberation Front\nMaroko: Via Democratica\nKNK: Kurdistan National Congress\nPalestina: FDLP (OLP)\nTamil: Tamil Global Forum\nAustralia: Australian Socialist Alliance


1. 1940-1968 lapurtera-nafarrera saiakera-liburuak d. soubelet 0114\nBeraz, izan segur, Senpereko jendea fagoratua izanen dela.\n2. 1940-1968 sailkatu gabeak astekari eta hamaboskariak herr 1945 00001\nLege horrek ezkont berriaren bizia laguntzen du eta familia fagoratzen.\n3. 1969-1990 euskara batua ikasliburuak ekonhastapenak 0183\nAkordio horiek nazio faboratuenaren klausula eduki ohi dute, zeinaren bitartez hirugarren herriei egiten zaizkien abantailak kontratukideek berehalaxe berengana ditzaketen, honela tratu berdineko printzipioa edo ez-bereizkeriaren printzipioa beteaz.\n4. 1969-1990 euskara batua ikasliburuak oihenart taldea 0098\nTruke ekonomia eragiten da, eta honek, garraioa nahiz merkatal ekonomia euskalduna faboratzen.\n5. 1969-1990 euskara batua ikasliburuak oihenart taldea 0092\nHori horrela gertatu zen, zeren klase domeinatzaile nagusi, heterogeneo eta berri bat... boterea eskuetan zuelarik, iduri bait zuen prest zegoela botere zentralaren plangintza bateratzailea faboratzeko.\n6. 1969-1990 euskara batua saiakera-artikuluak j.a. irabien 0399\nMetalen hidroxidoen eta gatzen disolbaezintasunak hondar-uretan beraien egozpena faboratzen du.\n7. 1969-1990 euskara batua saiakera-liburuak v. huici 0465\nFagoratu horiekin batean ezar ditzagun erretretan diren dirudunak eta hara non euskal populuaren izaitea desagertarazi nahi duten guziek, boz emaile hautak atxemaiten dituzten.\n8. 1969-1990 euskara batua saiakera-liburuak i. aldabe 0039\nLurraren idortasuna, ongi drenaturiko sustrato batez lortzen da, eta, aldatsa eta intsolazioaz faboretua.\n9. 1969-1990 sailkatu gabeak egunkariak egin 1977 0001\n- Eibarren, erakunde bateragilea eta asanblearioa denez, bere barruan optzio politiko guziak baitaude, partidu eta koalizioei klase gutien faboratuei eta herriko interesei eustea eskatzea.\n10. 1969-1990 sailkatu gabeak astekari eta hamaboskariak herr 1987 0001\nAlamanian aldiz laborariak aserre gorrian sartu dira, ez baititu fagoratzen Bruxelles-eko akordioak.\n11. 1991> euskara batua saiakera-liburuak lantziri 0038\nBrontze Aroan, eztainuaren eskaerak, metalki elkarketak egiteko baitezpadakoa zenak, lehengaien hedabide berriak sortu zituen, horrek eskualde ekoizleak fagoratzen zituelarik, batez ere Atlantiar mundu aldekoak.\n12. 1991> euskara batua saiakera-liburuak uzei 0311\nKz.eko 1.361 art.ak daukan komunitate-presuntzioa gorabehera, eta beste horrenbeste gertatzen da legezko erregimenean komuntasuna onartzen duten ordenamendu gehienetan, motibo praktiko larriengatik, legearen asmoa ez da ezkontza-ondareen arteko desplazamenduak faboratzea, eta bai horien artean oreka bat mantentzea, zeina ez baita hautsi behar bataren probetxutan, eta ezkontideetako baten borondatez ere ez, eta nahigabe ondare baten balioa beste ondarera transferituz ere ez.\n13. 1991> euskara batua saiakera-liburuak e. gil bera 0035\nNaturak lehentasun horrekin horrenbat faboratu du non deus ez baita hain luzaz egin dezakegunik, ez arrunki eta errazkiago lotzen gatzaizkion ekintzarik.\n14. 1991> sailkatu gabeak egunkariak dnoticias 1995 0037\nMonrealek proposaturiko egitarauan zehazten duenez, funtziotan zegoen lehendakaritzak zenbait gestio burutu zituen bestelako kandidaturaren aurkezpena faboratzearren.\n15. 1991> sailkatu gabeak egunkariak dnoticias 1994 0046\nBizi-modu menditarra errazteko hainbat ezaugarri ditu sarrioak: mintz interdigitalak, elurretan zeharreko ibilera faboratuz; apatsen azpialdeko konsistentzia kautxukarak eta oso hatz mugikorrak, hauek ere, arroka eta malda handiko labarretan zeharreko desplazamendua errazten baitute.\n16. 1991> sailkatu gabeak astekari eta hamaboskariak herr 1996 0002\nEz da dudarik gertakari horiek ez dituztela fagoratzen bakearen finkatzeko ari diren solasketak.


Ospatu gurekin Wolfram Deunaren jaia! • ZUZEU\nOspatu gurekin Wolfram Deunaren jaia! –\nHemen da Wolfram Deunaren jaia, euskal zientzialarion zaindari apokrifoa. Aurten ere Bergaran elkartuko gara, ekitaldi fisiko, kimiko, analogiko eta antologikoa egiteko, Bergarako udalak antolatutako ZTB jardunaldien barruan. Azaroaren 9an izango da, Zabalotegi aretoan, 19:30ean.\nNOIZ: Azaroaren 9an, 19:30ean\nNON: Zabalotegi Aretoan (Bergara)\nGAINERA: Laboratorium museora bisita gidatua, 18:30ean\nOspatu gurekin Wolfram Deunaren jaia\nzientzia, zientzia eta teknologia\nBadakizu nola blokeatu interesatzen ez zaizkizun deiak?\nPuigdemont eta kontseilariak libre Belgikan (egunkarien azalak)


Euskal Herriko Agintaritzaren Aldizkaria arautzen duen 217/2008 Dekretuaren 18.2.b) artikuluak ezartzen duenez, argitaratzeko bidalitako testuan egindako hutsak edo omisioak Jaurlaritzaren Idazkaritzako eta Legebiltzarrarekiko Harremanetarako Zuzendaritzak zuzenduko ditu, baldin eta nabarmenak badira, agirien esanahia aldatzen ez badute eta nahasbiderik ez sortzeko komeni bada. Horretarako, testua argitaratzeko agindua eman duen organoak aginduko du.\n2014ko apirilaren 7ko Euskal Herriko Agintaritzaren Aldizkarian (67. zk.) argitaratu zen 2014ko apirilaren 1eko Dekretua. Dekretu horren bidez, Euskal Autonomia Erkidegoan Oinarrizko Hezkuntzaren curriculuma sortu eta ezartzen den Dekretua bigarren aldiz aldatzen da. Dekretu horretan, gisa horretako huts bat dago. Hori dela eta, dagokion zuzenketa egiten da:\n2014/1615 (4/2) orrialdean, 30 bis. artikuluaren 2. idatzi-zatiaren testuan, honela dio:\n«Hasierako Lanbide Prestakuntzarako Programetan, 16 eta 18 urte bitarteko gazteek parte hartu dezakete, betiere programa hasten den urteko abenduaren 31 baino lehenago adin hori beteta badute eta ez badute Derrigorrezko Bigarren Hezkuntzaren graduatu titulua lortu».\n«Hasierako Lanbide Prestakuntzarako Programetan, 16 eta 17 urte bitarteko gazteek parte hartu dezakete, betiere programa hasten den urteko abenduaren 31 baino lehenago adin hori beteta badute eta ez badute Derrigorrezko Bigarren Hezkuntzaren graduatu titulua lortu».


Santutxuko jaiak asteburu honetan hasiko dira - Uriola.eus\nuriola.eus 2021-07-08 13:55 Jaiak Santutxu\nLarunbatean hasita eta datorren ostiralera bitartean, hainbat ekintza antolatu ditu Santutxuko Jai Batzordeak.\nLarunbatean eta igandean haurrentzako zein helduentzako ekintzak egongo dira egunean zehar Karmelo plazan. Besteak beste, kale animazioa, bazkaria auzoko tabernetan, ipuin kontalaria, musika eskaintza...\nAstelehenean Ritxi Plazan 18:00etatik aurrera Xake partida simultaneoak egongo dira, baita txistulariek gidatutako kale animazioa ere. Asteartean, Karmelo plazan haurrentzako irristaketa tailerra antolatu dute 17:00etan eta 19:00etan trikitilariek kale animazioa gidatuko dute.\nAsteazkenean eta ostegunean eskupilotako txapelketaren kanporaketak eta finala jokatuko dituzte Karmelako frontoian arratsaldeko 18:00etatik aurrera eta jaiei amaiera emateko, ostiralean txistularien diana eta Gaztedi Dantza taldearen erromeria egongo dira.


Unai Elizasu: ‘Arraultza frijituak’By Irutxuloko Hitza on 2013/05/17 in Futbologia, Iritzia Urteak ziren arraultza frijiturik jaten ez nuela. Azken oroitzapena, egin nuen nire lehen arraultza frijituan dut kasik. Ondo gogoan dut gainera. Lagun zahar batekin, festeetan gaupasa egin eta etxera lotara gentozela, zeozer gosaldu behar genuela eta, arraultza frijituak prestatzea pentsatu nuen. Ez nengoen gauza asko pentsatzeko moduan baina, horixe okurritu. Olio kopurua izan zen gure [...]\nUrtekaria 2012\tPopularrak Ekarpenak Reyes Karrere: “Ez dago nire ibilbidea bukatzeko modu ederragorik”\nBera Bera omendu du udalak, «txikia handi egiteagatik»\nTweetstream\tViewing item 1 to 5 (of 5 items) Aitor Manterola posted an update in the group Futbolsofatzen 3 hours ago\n’Azken dantza’ http://futbolmamia.com/azken-dantza/ 2.B mailako 2. multzoan, azken jardunaldia bihar, eta gure talde batzuek dena dute jokoan. Joseba Urkiolak bakoitzaren aukeren azterketa zehatza egin digu. Aitor Manterola posted an update in the group Futbolsofatzen 3 hours, 28 minutes ago\nAitor Manterola posted an update in the group Futbolsofatzen 3 hours, 33 minutes ago\nAitor Manterola posted an update in the group Futbolsofatzen 3 hours, 56 minutes ago\nEdu Lartzanguren posted an update 19 hours, 52 minutes ago\nMikel Laboari plagio egin dio Nacho Vegasek? Hala salatu du Twitterren Angel Aldarondo @tipitto -k. Irutxuloko Hitza (2013-05-17)\nGizarteaIgeldoko errepidea ireki dute berriro, suhiltzaileek eroritako zuhaitza kendu eta gero\nEuriak ez du euskal presoen eskubideen aldeko aldarria gelditu Normaltasunera itzuli dira Altzan eta Intxaurrondon, ordu eta erdi argirik gabe egon eta gero\nPolitikaHerrira: «Sufrimenduaren erruleta errusiarra eteteko garaia da»


2018ko urriaren 18a, osteguna | Ordua Euskal Herrian 18:22:59\nLegazpi, 1969. Arabarra da. Ingeniaritzako irakasle izana. Sortu eta EH Bilduko kidea. Gasteizko Udalean zinegotzi eta eleduna. EAEko Legebiltzarkidea: “Hezkuntzan, sindikalgintzan eta euskararen eremuan konprometitua izan naiz gaztetatik. Gizarte justuago baten alde egiteak politikara eramaten zaitu ezinbestean. Politikaren erabaki guneetan denok parte hartu behar genuke urte batzuetan, denok irabaziko genuke eta politika hobea litzateke”. Premisa horrekin abiatu dugu solasaldia.\nGasteizko Udalaren politika hizpide. PPko Javier Maroto alkatea kendu zenuten eta EAJko Gorka Urtaran alkate jarri. Ez al zara damutu erabakiaz?\nInondik inora ez. EH Bildu da berme bakarra PP euskal instituzioetatik kentzeko. Marotoren mezu xenofoboa eta arrazista ezabatzeko funtsezkoa izan zen Udaletxetik kanporatzea. Hitza eman genuen, baita bete ere. Logikoena zen gure taldeak alkatetza kudeatzea, baina EAJ ez zegoen prest. Hala ere, EAJri eta orobat aldaketari aukera ematea oso inportantea izan zen, horren aldeko indarrek emandako urratsa egokia izan da. Ez baikinen gu bakarrik izan, Elkarrekin Podemos eta Irabazi taldeek ere bat egin zuten. PSE-EEk amore eman zion PPren presioari, eta oposizio talde horretatik apartatu zen. Oposiziotik Martxoak 3 ekimenaren ildoan ari gara.\nSektore kritiko alternatibo batzuek zuen bilakaera “metamorfosikoa” dela diote, finean “EAJ eta PPren antzeko politika” egiten duzuela. Zein da zure iritzia horretaz?\nMaroto kendu izanak ez du esan nahi ondorio denak arrakastatsuak izan direnik, baina balio izan du hainbat gauza lortzeko. Adibidez: hasieran, alderdi sozialista gobernutik kanpo geratu zen eta Urtaran hasi zen aldaketaren aldeko indarrekin lanean. Horrek posible egin zuen lehen aurrekontuak ateratzea, batzarraren bi herena alde izanez. Aurrekontuak aldaketaren norabidean kokatu genituen: etxebizitzaren, berdintasunaren eta euskararen alde… Egia da, Urtaranek sinatua ez du bete. Baina, aldaketa noren artean egin dezakegun agerian utzi dugu. Gainerakoek [EAJ eta PSE] beren interesak jarri dituzte aldaketaren aurretik. Bi urte ondoren EAJk ez du datorren urteko aurrekontuak aurrera ateratzea lortu.\n“2015ean Kafe Antzokia proiektua garatzea posible zirudien, baina EAJk geldiarazi du. Tristea da, baina Urtaranek Marotok baino gutxiago egingo du arlo horretan”\nSektore horiek “guk hori guztia gertatuko zela bagenekien” esan dezakete. Hau da, eskuinak gobernatzen du.\nBai, baina Urtaranek ez du PPrekin akordiorik Gasteizen, ordea, EAJk beste lekuetan baditu. PPk ez dio barkatzen Urtarani, Marotori egindakoa. PSEren laguntzarekin ari da EAJ, baina ez da aski. EAJ ia bakarrik dago. Bilatzen duena da boterea indartzea. Eta politikan hori agerrarazi behar da, ez da bakarrik esatea “hori bagenekien”. Demokraziaren gabezia agerian geratu da, eta EAJrekin aldaketa ez dela posible ikusarazi dugu. Noski, beste bide batzuk urratu beharko ditugu, hasieran proposatu genuena lantzen ari gara, hau da, aldaketa nahi duten guztiekin bide egitea. Urtaran aldaketaren aurka ez ezik, hainbat kolektiboren aurka ari da, ez dago hainbat aldarrikapen entzuteko prest. Aldaketaren aukera egingarria izan da lurralde honetan, EH Bilduk PPz besteko alderdi guztiei eskua luzatu die hori gauzatzeko, baita Podemosek eta Irabazik ere. Anitzen arteko bide hori posible da, baina EAJk eta PSEk ez dute nahi.\nZein da Gasteizen Aktibitate Ekonomikoen gaineko zergan eramando politika?\nAdibide baterako: hasi bezain pronto Urtaranek Arabako Enpresariekin (SEA) adostu zuen zerga politika. Argazkian EAJ, PP eta PSE atera ziren patronalarekin, zergak jaitsiko zituztela esanez. Administrazioak ezin du –edo ez luke behar– administratuarekin zergen politika akordatu, baina egiten dute. Gure helburua akordioa apurtzea izan da. 2017an Urtaranek Podemosen, Irabaziren eta gure taldearen bozak behar zituen. Beraz, behartu genuen akordio hori apurtzera eta zergak horizontalagoak izatera. Lortu dugu hurbiltzea Donostiako eta Bilboko zergen mailara, lortu dugu enpresariek ordaintzen ez zuten milioi eta erdi euro sartzea aurrekontuetan, baita Ondasun Higiezinen gaineko Zergen (IBI-OHZ) balore berdinekin jendeak gutxiago ordaintzea eta enpresek gehiago ordaintzea ere. Ezkerreko planteamendu interesgarriak gauzatzea lortu dugu hiri honen alde.\nAzaldu horietako batzuk.\nSegregazio eskolarrean PSE inplikatu da, proiektu bat landu dugu adituekin. Gero, egiari zor, Jaurlaritzako Hezkuntza Sailak ez du aplikatzen. Baina gutxienez, eskoletako segregazio gaia azaleratu dugu. Arazoa konpondu daitekeela erakutsi dugu. Politikan ezin duzu jardun dena lortuko duzulakoan, ibilbidean dauden mugak ikusten dituzu eta arazoak konpontzeko norekin bat egin dezakezun ikasi ere. Bestalde, aurtengo aurrekontuak negoziatzean udal langileen soldatak duindu nahi izan ditugu. Askok 800 euro kobratzen du hilean. Guk Europatik datorren karta sozialaren minimoa jarri dugu mahaian: 1.200 euro. Urtaran ez da prest izan hori onartzeko. Gure lankideek 800 euro irabaztea onartzen badugu, zer geroa dugu? Ez dute udaleko zerbitzu lana hobeto ordaintzea nahi, eta gero beraiek Legebiltzarrean eskatzen diete enpresariei langileen soldata igotzea.\nZein da zuen aurrekontuen funtsa?\nHainbat zutabetan oinarrituta dago. Bat, enplegua: udal langileen azpikontratuen kasuetan ari gara lanean, etxeetako, igerilekuko eta sorosleen kasuetan markatu dugu ibilbidea, eta hainbat lorpen eskuratu ere bai. Aurtengo aurrekontuak iazkoak baino 17 milioi euro gehiago du eta langileei ez zaie horren zatirik eman. Ezin da une batez dena egin, baina zatika bai. Bi, berdintasuna: indarkeria matxistaren aurkako planteamenduak bere baitan prebentzioa kontuan hartu behar du. Hori aldarrikatzen ari gara lehen aurrekontuetatik. Izan ere, zerbait larria gertatzen denean, denok gaude pankartaren atzean, baina arazoa konpontzeko urratsak emateko ez. Hiru, euskara: 2015ean Gasteizko Kafe Antzokia proiektua garatzea posible zirudien, baina EAJk geldiarazi du. Tristea da, baina Urtaranek Marotok baino gutxiago egingo du arlo horretan.\n“Ez dago Errekaleor eraitsi behar dela dioen txostenik” diozue. Zertan da auzia?\nEraikinak eraisteko behar duen txosten teknikorik ez dago. Errekaleor auzoan gabezia batzuk daude, baina Gasteizko beste auzo askotan ere badaude, eta inork ez du auzo horietako eraikinak bota behar direnik esaten. Adibidez, Santo Domingo kaleaz txosten bat dago. Egoera larria dela-eta, bizilagunak atera behar izan dira, horiek non kokatu aztertzen ari gara. Errekaleorren ez daude holakoak eta Urtaranek bota nahi ditu. Aitzakiak dira, deuseztatzeko arrazoi bakarra politikoa da. Auzoaren jabetza udalarena da eta erabakia ere bai. Proiektua interesgarria da. Demagun, Berlinen halakoak garatzen direnean, hemendik txalotzen dira, baina Errekaleor batzuen ustez ez da egokia.\nEAEko politikaz: EAJk PSE eta PP hautatu ditu akordioetarako bidelagun.\nBenetan kezkagarria da EAJk norekin egiten duen lan ikustea, hasteko ez da gizarteari begira ari. Urkulluk “egonkortasuna” aipatzen du sarri, guk horri “impasse” deitzen diogu, aukera asko galtzen ari da herri honetan Urkulluk ez duelako gaitasunik aurrera begiratzeko, dagoen lekuan mantentzeari ematen dio garrantzia. Aldaketa nahi ez duten PPrekin eta PSErekin ari da. Madrilen oso eroso dago Rajoyrekin akordioak sinatzen. Hemen, hezkuntza komunitatea kalean du, gehiengo sindikala oldartua. Ez dago prest gizarte eragileekin elkarrizketatzeko eta akordioetara ailegatzeko, aitzitik, sektore kontserbadoreekin eroso ari da. EAJren politika oso okerra da gizarte honen etorkizunerako.\nGlobalizazioa dela eta, antza, zaila da politikaren norabidea aldatzea. EAJ, PP eta PSOEk kudeatzen dituzte EAEko instituzio gehienak. Nola eragin gizartean beste politika mota bat egiteko?\nNeurri batean instituzioetan islatzen da gizartean dagoena. Hala ere, gizartearen parte zabal bat kalean ari da borrokan. Kontua da gizartean eragiteko gure gaitasuna zein den jakitea. Globalizazioa esan duzu, bada, munduan badaude beste errealitate sozial batzuk, horietan politikak ez du hemen bezala funtzionatzen. Oso nabaria da hori: Urkulluk beti alderatzen ditu euskal eta espainiar egoerak. Konparazioa horretan indartsua sentitzen da, “Madrilen baino pixka bat hobe gaude”, aditzera eman ohi du. Baina Madril beste askorekin alderatuta, gero eta gaizkiago dago. Horiek horrela, falta zaigu gizarteari alternatiba sendo bat eskaintzea, eta berau ondo komunikatzea. Aukerak badaude. Hori egoki egiten badugu gizartearen sektore zabalen babesa jasoko dugu. Askotan kritikatzen digute, eta arrazoiz egin ere, sarritan denbora gehiegi pasatzen dugulako EAJk egiten duena kritikatzen. Beraz, azaldu behar dugu ondo egiten duguna eta horrekin batera jendeak esateko duena jaso ere. Izan ere, politika polarizaziora lerratzen ari da nazioartean, badaude defizit klabe batzuk, bata demokratikoa, Katalunian ikusi dugunez. Beste bat da boterea non dagoen ongi agertzea. Neurri handi batean, botereak nahi du politika gizartetik are eta isolatuagoa izatea. Boterea demokratizatu behar da.\nAukera ikusten duzu, antza.\nNoski. Baina, gure kezkek eta gizartearenak lotuta izan behar dute: lan merkatuarekin lotuta, ekonomiarekin lotuta... Zentzu horretan, botere gunetan eta instituzioetan ez dagoen jende konpetente asko ari da lanean, eta guk entzun behar diegu eta alternatiba horiengandik jaso. Guk ezberdinen arteko gizarte aurreratuago bat gauzatzea dugu helburu.\nNola ikusi duzu procés delakoa? Nola ikusi dituzu artean euskal politikariak?\nDenok erretratatu gara. Urkulluren argazkia nabarmenago izan da hala ere, ez duela status quoa aldatu nahi argi geratu da. Oso eroso dago egungo egoeran, eta berau mantentzearen alde egin du. Katalanek agerian utzi dute Espainiako Estatuaren demokrazia eskasa, baina argi utzi dute ere zein garrantzitsua den Estatuan nahiz nazioartean bidelagunak izatea, eta herriarekin batera lan egitea. Imajinatu une batez, hemen hainbat alderdik independentziaren aldeko urratsak ematea adosten dugula. Herria edota gizartea ez badago klabe horietan, adostasunak hutsaren hurrengoa balioko luke. Horregatik herriari bueltatu behar zaio boterea eta erabakitzeko gaitasuna. Landu behar ditugun gabezia handiak daude hemen.\n"Ez dut Urkullurengan konfiantzarik, EAJk ez du hartu duen bidean atzera egingo. Zalantzan jartzen dut erabakitzeko eskubidearen defentsan arituko denik"\nAutogobernuari buruzko ponentzia lantzeko modua argigarria izanen da.\nJaurlaritzako Soziometroak adierazi duenez EAEko herritarren %67 erabakitzeko eskubidearen alde dago. Gehiengo zabala da, bi herenak. Hala ere, gu tentuz ari gara. Bi herenek hori pentsatzen badute ere, ponentzia lantzen bada, proposamen berria egiten bazaio herriari, baina gero “bai” ala “ez” aukeratzeko bada, ariketa hori oso motza izango da. Zer da gizarteak hainbat arlotan eskatzen diguna? Horiek kontsultan aintzat hartuko al ditugu? Islandia, adibidez, konstituzio berri bat egiteko eredugarria izan da, Eslovenian eta Finlandian ere eredu berriak planteatzen ari dira. Herri honi benetan galdetu nahi bazaio, aipatu demokraziaren eredua landu nahi badugu, “bai” edo “ez” kontsultaz harago joan behar dugu. Esan nahi dut, eztabaidak alderdikoiak izango dira eta batzuk saiatuko dira alderdien interesen izenean erabakitzeko eskubidearen zentzua aldatzen. Politika demokratizatu behar da eta autogobernuari buruzko ponentzia lantzeko modua funtsezkoa izango da horretarako. Eztabaida gizarteari ireki behar zaio, horrek erraztuko luke bidea eta demokrazia gauzatzea.\nEAJk Estatus berria proposatzen du. Ez du ematen zuk diozuna landu nahi duenik.\nEz dut Urkullurengan konfiantzarik, EAJk ez du hartu duen bidean atzera egingo. Zalantzan jartzen dut erabakitzeko eskubidearen defentsan arituko denik. Bere egitura osoaren eta jarrera immobilistaren alde egingo du. Norbaiti falta bazaio demokrazian sakontzeko kapazitatea, zaila du erabakitzeko eskubidearen alde benetan egitea.\nZer behar da status quoa aldatzeko, EAJrik gabe?\nIndar korrelazioa aldatzea, horretarako planteamendu aurrerakoiek hartu beharko dute boterea, ezkerretik.\nPodemos + Irabazi + EH Bildu bakarrik zarete. Nola lortu gehiengoa?\nGizarteak hori nahi badu gehiengoa izango gara, eta ez badu nahi ez gara izango. Gizartearen isla da politika.\nInstituzioetatik eta gizartetik ekitea diozu, baina zertan edo nola hasi?\nBada politika ulertzeko modua landuz. Politika modu berri bat zabaltzeko lehen zeregina hori da. Nazioarteari begira jarri, eta sektore zabalei bidea ireki behar diegu demokraziari zor diogun garrantzia emateko.\nItun fiskalaz: herritarrak jabetzen ote dira oposizioko alderdien lanez edota euren proposamenez?\nHorretan ari gara, egoera aldatzeko aukera daude, esploratzen ari gara. Egin nahi al dugu? Gizartearen erabakia da. Ez da bakarrik alderdiena. EAJk zerga politikan jarrera neoliberalak defendatzen ditu argi eta garbi. Mezu asko desegin behar dira, gure nominen atzean dagoena ondo ezagutu eta azaldu. Erabaki batzuen ondorioz ezberdintasun soziala areagotzen ari dela badakigu, beraz, ekonomiaz ikastea eta jardutea dagokigu gero eta gehiago.\n“Aberastasuna enpresariek sortzen dute” dio mezu horietako batek. Gezurra. Aberastasuna langileek sortzen dute, eta enpresariak plusbalioarekin geratzen dira. Beste lelo bat: “Gero eta zerga gutxiago ordaindu eta gero eta aberastasun gehiago”. Gezurra. Kontrakoa da. Baina horixe da joera globala, Troikak inposatua. Mundu osoko azterketek agertu dutenez, estatuek gero eta aberastasun gehiago bildu dute azken 20 urtetan, baina gobernuek gero eta gutxiago kudeatzen dute. Egungo estatuak gero eta indartsuago izanez gero, are eta babesa handiagoa izango dute.\nBorroka hau globala da, ez tokian tokiko oposizioaren borroka soila. Ezkerreko alderdiek gure mezuak garbitu eta indartu behar ditugu gizarte eragileekin batera aurrera egiteko. Gizarteak erabaki behar du zein motako gizarte eredua nahi duen eraiki. Sindikatuek indar sendoagoa eta hegemonikoago bat zuten lehenago, eta gero eta pisu gutxiago dute orokorrean. Hau da, epe laburrean ez bada egoera aldatzen gure seme-alaben etorkizuna oso beltza da.\n“Hegemonia gizartean lortu behar dugu”\nGasteizko Udalean zinegotzia eta EAEko legebiltzarkidea. “Bateragarritasuna kritikatu daiteke erabileraren arabera, izan daiteke negatiboa edo positiboa, nire kasua bi karguak batzearen aldekoa izan da, baina ez da badugu asmatzen autokritika egin behar da”.\nEH Bildu sortu zen 2012an. “2011n gizarteari begira aritu ginen, baina barnea ez zen egoki egituratu. Zuzendaritzan emakumeak falta dira eta lurraldeen ordezkaritza orekatuagoa ere bai. EH Bilduk anitzagoa izan behar du eta ezkerreko planteamendua zehatzagoa egin, irekiagoa. Asko gara eta egiturak horizontalagoa izan behar du. Kultura politiko berria behar dugu oraindik ere”.\n“Bai, baina hegemonia gizartean lortu behar dugu, ez alderdien bidezko hegemonia”.\n“Euskal Estatua ez da izango, feminista ez bada” dio Jule Goikoetxeak.\n“Ez naiz esamolde horien zale. Feminismoa ezinbestekoa da, baina hori eta ezaugarri gehiago ere behar dira estatua eraikitzeko”.\nEuskal estatu independentearen aldeko arabarra.\n“Hala naiz, periferiakoa. Arabarrok autokritika egiteko ongi kokatuta gaude, jarrera politiko anitz ulertzen baitugu. EH Bilduk ongi azaldu behar du estatu independentearen proposamena eta berau lortu ahal izateko bere posizioa ongi azaldu ere bai”.\nCUP moduko bat gerta liteke hemen?\n“Sortuko balitz, gizartearen ekimenez sortuko litzateke, behar bati erantzuten diolako izango da, beraz positiboa, gizartea eraldatzeko bidelaguna. Ez dut inondik inora homogeneizazioa nahi, ez dugu denok berdin pentsatu behar. Nik federik inorengan badut, jendearengan daukat. Gizarteak beharra badu, behar hori asetzeko beste alternatiba bat sortuko da. Horrek adieraziko du gu ez garela ailegatzen ari hainbat sektoretara, eta egiari zor, uneon ez gara sektore guztietara iristen ari, eta hori ez badugu onartzen gaizki goaz”.\nKanal honetan artxibatua: Arabako politika\n2018-03-20 | Hala Bedi\n"Pentsiodunok morala oso goian daukagu"\nArabako Pentsionistak Lanean plataformako Armando Aulestiartek bi astean behin egiten du kolaborazioa Araba Hizpide saioan. Astelehenean, joan den larunbateko manifestazio arrakastatsuaren balorazioa egin du, baita aurrera begirako pausoak errepasatu ere.


Bernard oihuka zegokion, atea itxita baitzeukan; Basatiak, ordea, ez ziola ireki nahi.\n— Denak berton diaudek, baina, hire zain!\n— Daudela! —erantzun zuen ahots motelez ate ostetik.\n— Baina ba dakik ondo ere, Johnn —(zer zaila inor konbentzitzea oihuka hitz egin behar denean!)— neuk inbitatu ditudala, heu ezagutzearren inbitatu ere.\n— Lehenengo neuri galdetu behar zeneutan ea ba al nuen haiek ezagutzeko gogorik.\n— Orain arte beti etorri haiz, bada, John.\n— Horixegatik ez daukat berriro joateko gogorik.\n— Egik neuri poz ematearren behintzat —erregutu zuen Bernardek.\n— Benetan al diok?\nBernardek, ia etsita, berriro ekin zion:\n— Baina, zer egin behar dut orain nik?\n— Hoa ifernura! —hots egin zuen amorrazioz gela barrutik.\n— Baina gaur gauez Canterbury-ko Artxitxantrea etorri baita!\nBernardek guti behar zuen negarrez hasteko.\n— Ai yaa takwa! —Basatiak zuñieraz bakarrik adieraz zezakeen egoki Canterbury-ko Artxitxantreaz pentsatzen zuena—. Hàni! —gaineratu zuen, hobeto pentsatuez bezala; eta gero burlazko basakeriaz bukatu zuen: Sons éso tse-nà. Eta ttu egin zuen lurrean, Popék berak egin zukeen bezala.\nAzkenez Bernardek alde egin behar izan zuen, buru makur eta nahigabez, bere gelara. Basatia gau hartan ez zela etorriko abisatu behar han zain zegoen jendeari. Notizi hura haserre bizitan hartu zuten. Gizonak sutan zeuden fama txarreko eta eritzi heretikoko tipo ziztrin hura kortesiaz tratatzera beharturik aurkitu zirelako. Zenbat eta gradu goragokoak ziren hainbat eta begizko haundiagoa zioten.\n— Honelako sapokeria egin niri! —zioen behin eta berriro Artxitxantreak—. Nori eta neuri! Emakumeak, berriz, sumindurik zeuden nork eta gizontxa mengel hark engainatu zituelako, nork eta fraskoan norbaitek deskuidoz alkohola bota zion gizontxa hark, Gamma-Gutiagoen gorpuzkeradun gizontxa hark. Laidogarri benetan, eta hala zioten denek gero eta gogorrago.\nLenina zen ezer esan ez zuen bakarra. Zurbilik, bere begi urdinak inoiz ez bezalako malenkoniaz lausoturik, jesarrita zegoen bazter batean, inguruan zirenetarik inork sentitzen ez zuen emozioak aislatua.\nBozkario larrizko sentimendu estrainioz beterik joan zen jaialdira. «Minutu guti barru —zioen bere baitan gelara sartzean— ikusiko dut, mintzatuko natzaio, esanen diot (erabaki sendoa baitzeukan) gustatzen zaitala, mundu guztiko inor baino gehiago gustatzen zaitala. Eta berak orduan esanen du behar bada...»\nZer ote lioke Basatiak? Leninari odolez beratu zitzaizkion matrailak.\n«Zergatik portatu ote zen hain modu estrainioz lehengo gauez? Bai arraro egon zela! Eta, hala ere, txit segur nago gustatzen natzaiola. Segur nago...»\nMemento hartan berri izugarria eman zuen Bernardek: Basatia ez zela jaialdira azalduko.\nLeninak bat batera sentitu zituen Grina Bortitz Artifizialaren tratamendua hastean nabaitzen diren sensazio guztiak: hustasun izugarria, larderia larria nazka eta higuina. Bihotzak pot egin behar ziola sentitzen zuen.\n— Gogorra da izan ere —ziotsan Eton-go Maistra Nagusiak Erretegiko eta Fosforo Hornitegiko zuzendariari—. Pentsatzea bakarrik ere noraino naizen...\n— Bai —zioen Fanny Crowneren ahotsak—, alkohol kontu hori egia biribila da. Ba dazagut bat garai hartan Enbrioi Almazenean lan egiten zuen beste bat zezaguena. Honek neure lagunari esan zion eta nire lagunak neuri esan zeutan...\n— Penagarria, bai, penagarria benetan —zioen Henry Fosterrek Artxitxantreaz kupiturik—. Jakingarri izanen zaitzu behar bada gure exzuzendariak ia Islandiara bota zuela.\nBere muturretan esaten ari zirenen zastadak zulaturik, Bernarden autokonfiantzazko globo puztua lertuez zihoan mila zauritik. Zurbilik, leherturik, apaldurik eta lur jorik, Bernard hara eta hona zebilen bere inbitatuen artean, ganora gabeko atxakiak murduskatuez, hurrengoan Basatia ba zela etorriko aginduez, jesartzeko inbitatuez eta hartzeko karotinazko bokadilo bana, Bitamina A atal bina edo Chanpagne artifizial kopa bina. Inbitatuek jan eta edan bapo, baina inork ez zion kasurik ere egiten. Gogor hartzen zuten edo beren artean gaizki esaka zebiltzan Bernardez, alto eta gordinki, bera bertan ez balego bezala.\n— Eta orain, ene adiskideok —esan zuen Canterbury-ko Artxitxantreak bere ahots eder eta ozenez, Forden Eguneko ospakizunak zuzentzean ohi zuen ahotsez—, orain, ene adiskideok, uste dut ba dela ordua...\nZutitu, kopa utzi, afari eder hartako hondar mondarrak lika gorrizko txalekotik astindu eta aterantz abiatu zen. Bernard aurrean jarri zitzaion, gerarazi nahiez.\n— Benetan ere joan beharrean al zara, Artxitxantre jauna? Oraindik oso goiz baituzu. Nik espero nuen...\nBai horixe! Zenbat gauza espero izan zuen, Leninak izkutuan esan zionetik Artxitxantreak onartuko zuela inbitazioa, bidaltzen baldin bazion! «Xit sinpatikoa duzu». Eta T formako girtendun urrezko kremailera erakutsi zion Bernardi, Artxitxantreak Leninari erregalatua, Diozesiko Kantorian elkarrekin pasa zuten asteburuaren oroigarritzat. «Canterburyko Artxitxantrea eta Mr. Basati etorriko dira». Bernardek bere inbitazio guztietan iragarri zuen garaitza hau. Baina Basatiak gau hura, gau huraxe hartan ere, hautatu behar bere gelan sartzeko eta «Hàni» deihdarka ekiteko, bai eta (eskerrak Bernardek ez zekiela zuñieraz) «Sons éso tse-nà» ere. Bernarden karrera guztiko gailur une izateko zena, horra bere apalaldirik haundien bihurtua\n— Ba nuen, ba, nik gogoa... —ekin zion Bernardek totel motelka, erregu eta samin airez begiraturik jaun haundi hari.\n— Ene adiskide gazte —esan zuen Artxitxantreak laztasun gogorrez eta solemnez; denak ixil ixilik geratu ziren—. Beranduegi izan aurretik, kontseilu on bat. —Ahotsa hilobitar bihurtu zitzaion—. Zentza hadi, ene adiskide gazte, zentza hadi.—T seinalea egin zion buruan eta buelta emanik:\n— Lenina enetxo —esan zuen beste tonu batez zatoz enekin.\nGuztiz esanekoa, baina irribarrerik gabe, eta (guztiz hotz ematen zitzaion ohorearekiko) bat ere entusiasmo gaberik, Lenina salatik irten zen haren atzetik. Beste gonbitatuak, errespetozko bitarte baten ondoren, haiei jarraiki zitzaien. Azkenak atea kolpez itxi zuen. Bernard bakarrik gelditu zen. Zeharo zulatuta, osorik despuzturik, sila batetan erori zen, eta arpegia eskuez tapatuaz, negarrez hasi zen. Minuto batzuk geroago erreakzionatu zen baina, eta soma pastila batzuk hartu zituen.\nGoian, bere gelan, Basatia Romeo eta Julieta irakurtzen ari zen.\nLenina eta Artxitxantrea Kantoriako azotean jautsi ziren.\n— Zabiltza azkar, ene lagun gazte... nahi dut esan, ene Lenina —hots egin zion Artxitxantreak, egon ezinez, aszentsoreko atetik.\nLeninak, ilargiari begira geratu baitzen pixka batean, jautsi zituen begiak eta korrika pasa zuen azotea bereganantz.\n«Biologiako Teoria Berria». Hauxe zen Mustafa Mondek irakurri berri zuen estudioaren titulua. Jesarrita jarraitu zen apur batean pentsakor eta bekosko zimur. Hartu zuen gero luma eta hauxe idatzi zuen atarian: «Autoreak xedetasunaren kontzeptuaz egiten duen tratakera matematikoa berria eta txit zuhurra da, baina heretikoa eta, beraz, oraingo ordenu sozialari buruz, arriskutsu eta subersio bide.\n«Debekatua argitaratzea». Azken hitz hauek subraiatu egin zituen. «Autoreari kargu hartu beharra dago. Behar bada, Santa Helenako Itsas Estazio Biologikora eraman beharra gertatuko da». «Lastima galanta —pentsatu zuen firmatzean—. Lan bikaina zen. Baina behin esplikazio finalistak ematen hasiez gero... batek ba zekien noraino hel zitekeen. Honelako ideiak dira goiko kastetan hain gogorki moldaturik ez dauden buruak erraxkienik desegoki ditzaketenak, hauei Ondasun Nagusia zoriona delako fedea galdu eraginaz eta beronen lekuan, helburua presenteko giza esfera honetatik kanpoko beste edozein tokitan dagoela sinetsaraziaz; hots, bizitzaren zeregina ez dela erosotasunaren mantenatzea, kontzientziaren berrindartze eta lantze bat, jakitearen gehitze bat, baizik. Eta, behar bada —pentsatzen zuen berekiko Administrariak—, behar bada, egia da. Baina zirkunstantzia hauetan onar ezinezkoa dugu». Luma bat hartu zuen berriro eta Debekatua argitaratzea hitzen azpian marra berri bat egin zuen, are lehengoa baino lodiagoa; hasperen bat egin zuen: «Bai ederra litzatekeela bizitza zorionaren kargu hartu behar ez balitz!».\nBegiak itxirik eta aurpegia extasiturik, John hutsari errezitatzen ari zen goxo goxo:\nBerak dirakaskie zuziei dirdaitsu argi egiten!\nZintzilik dirudi gauaren matrailean,\nnola bitxi garesti bat etiopearen belarrian.\nBikainegia, noski, usatua izan dadin\nUrrezko T zintzilik zegoen dizdiz Leninaren bularrean. Artxitxantreak, josta nahiez, oratu eta kontuz kontuz tiratu zion. Ixilaldi luzea hurraturik, Leninak esan zuen:\n— Hobe zaitala uste dut pare bat gramo soma hartzea.\nOrdurako Bernard lo gogorrean zen, bere ametsetako parabisu partikularrari irriparreka. Irriparreka, irriparreka. Baina hogei eta hamar segundorik segundo, ohe buruko erloju elektrikoaren orratza aurrera zihoan urriki gabe: klik, klik, klik, klik. Eta iritsi zen biharamuna, eta Bernard bueltan zetorren berriro aldiko eta aldeko mixeria artera. Egokitegirantz lanera zihoala taxiz, oso umore txarra zeraman. Garaitzaren zorabioak erreka jo zion. Berriro ere ber bera zen, lehengo lehengoa. Eta azken asteetako baloi puztuaren kontrastez, bere aintzinako «neu» inguruko atmosfera baino askoz astunago zitzaion.\nBasatia, batere uste gabe, txit adikor eta bihozbera agertu zitzaion Bernard hertu hari.\n— Malpaisen ezagutu nuen Bernarden antz gehiago duzu orain —esan zuen, Bernardek aire minkulinez bere frakasoaren berri eman zionean—. Gogoratzen al zara lehengoz hitz egin genuen hartaz? Etxeto hartatik kanpoan. Orduantxe bezalakoa zara orain.\n— Dohakabe naizelako berrito; horra zergatik.\n— Tira, nahiago nuke nik dobakabe izan hemen duzuen zorion faltsu marro horretaz gozatu baino.\n— Kaixo, bapo diagok hori! —esan zuen Bernardek saminez—. Eta heu den denaren errudun! Nire jaialdira etorri nahi ez izatearren, denak kontra jarri zitziaizkidaan.\nBernardek ba zekien absurdoa eta bidegabea zela esaten ari zena. Bere golkorako, bai eta kanporako ere, aisa onartzen zuen Basatiak zioenaren egia, alegia, zer guti balio duten halako huskeriaz hain etsai zorrotz bihur zitezkeen lagunek. Hala ere, zer guzti hau jakinik eta aitorturik ere, bere lagunaren kontsolamendua eta laguntza zitzaiolarik ere oraingo euskarri bakar, Bernardek ba zerabilan barruan, benetako damuaz batera, Basatiaren kontrako azerikeria izkuturik, eta eten gabe ari zen haren kontrako bengantzatxoak hariltzen. Artxitxantrearen kontra ezer asmatzea alferrik zen; eta alferrekoago oraindik Enbasatzaile Nagusiaren edo Buruzagi Laguntzailearen kontra. Biktima bezala, Bernardentzat ba zuen Basatiak beste inork ez lako alde on haundi bat: zaurigarria zela, atzemangarria zela. Hauxe da izan ere gure lagunen eginkizunik aurrenetariko bat, alegia, gure etsaiei ezarri nahi eta ezin dizkiegun zigorrak sufri ditzatela (era leunagoz eta sinbolikoz).\nHelmholtz zen Bernarden beste lagun-biktima. Bere gallur haroan bost axola zion honen adiskidantzak. Orain, ordea, hondaturik, berriro joan zitzaion adiskidantza eske. Eta Helmholtzek eman; eta gainera, eman zion keixu bat ere gabe, aipurik egiteke, bien artean inoiz haserrerik egon zenik ere ahaztua balu bezala. Hunkiturik, Bernard humiliaturik sentitzen zen halako bihotz zabaltasunaz, berau are haundiagoa, eta beraz humiliagarriagoa, somari gabe, osotoro Helmholtzen izaerari zor zitzaiona izaki. Eguneroko bizitzako Helmholtz bera zen ahazten eta barkatzen zuena eta ez soma gramo erdiak ematen dituen oporretako Helmholtz. Bernard behar bezain esker oneko agertu zen (adiskide bat berriz topatzea kontsolamendu haundia zen) eta batera behar bezain sumindurik (atsegin handia litzateke Helmholtzez, beronen bihotz zabaltasunagatik, bengatzea).\nAdiskidetu eta gero, lehenengoz elkar ikusi zutenean, Bernardek bere zoritxarraren historia guztia kontatu zion, eta haren kontsolamenduak hartu zituen. Geroztik egun gutira, ez-ustez eta bai lotsaz ere, jakin zuen ez zela bera estu eta larri zegoen bakarra. Helmholtzek ere eduki zituen bere nahasteak Agintariekin.\n— Bertso batzuengatik izan zuan —azaldu zuen Helmholtzek—. Emozio Injinerutza Goikoan neure betiko kursoa ematen ari ninduan hirugarren urteko ikasleei. Hamabi ikasgai. Zazpigarrenak bertsoez tratatzen zian, «Propaganda Moraleko bertso rimatuen usadioaz» garbi esateko.\nBeti ohitu diat nire klaseak zenbait exenplo teknikoz argitzea. Oraingoan idatz berri nuen zerbait ematea exenplotzat bururatu zitziaidaan. Zentzugabekeria garbia, noski. Baina ezin izan niean tentazioari eutsi. —Parreari eman zion—. Jakingura ninduan zer erreakzio sortarazten zuen. Gainera —ekin zion astunago— propaganda pixka bat egin nahi nian, Bertso haiek idaztean neuk sentitu nuen ber bera sentiarazi nahi niean. Ford! —Parre egin zuen berriro ere—. Han harmatu zuan harmatzekoa! Nagusiak deitu eta amenazu galantak jaurtiki zieuzkidaan, berehalaxe kanpora botako ninduela, eta abar. Fitxaturik niagok.\n— Baina, zer zioten, bada, hire bertsoek?— galdetu zuen Bernardek.\n— Bakardadeari buruz zituan.— Bernardek bekainak jaso zituen.\n— Nahi baldin baduk, errezitatuko dauzkiat.\nEta honela hasi zen Helmholtz:\nmakina guztiak geldirik\njende bilguak muturik.\nHorra ixiltasun guztiak pozez\nnegarrez (altu edo baju)\nhizketan, nik al dakit noren ahotsez.\nSusanaren eta Egeriaren beso eta bular,\nezpain eta ipurdi: hauen ausentziak\nZein presentzia ordea? galdezka nago.\nZer esentzia absurdo eta huts baizik ez denek\nbetetzen daut gaueko hutsa,\nizorratzen dudan ohaide tristeak baino askozaz gehiago?\n— Beno —jarraiki zen Helmholtz— bertso hauek exenplotzat jarri nizkiean, eta haiek nagusiari salatu ninderaukoaten.\n— Ez nauk bat ere harritzen —esan zuen Bernardek— irakatsi hipnopediko guztien kontra baitoaz. Pentsa ezak gutienez berrehun eta berrogei eta hamar mila abisu hartu dituztela bakardadearen kontra.\n— Ba diakiat. Baina zer efektu sortarazten zuen nahi nian jakin.\n— Horra, bada, jakitun hago orain.\nBernardek pentsatu zuen Helmholtz bere buruhauste eta guzti ere, oso zoriontsu zela.\nHelmholtz eta Basatia adiskide mami egin ziren berehala. Hain mami, non Bernard zeloz erretzen baitzegoen. Hainbeste astetan Bernardek Basatiarekin lortu ezin izan zuen adiskidantza, horra Helmholtzek berehalaxe lortu zuela. Haiei begiratuez, haiek hizketan entzunez, behin baino sarriago damutu zitzaion bi haiek elkar ezagutaraztea. Lotsa zen bere zeloez eta ahalak egiten eta soma hartzen zuen zeloetarik libratzeko. Baina alferreko ahaleginak; gainera somazko bakazioek ere, nahi eta ezko tarteak dituzte. Eta sentimendu higuingarri hura maiz eta maiz bururatzen zitzaion.\nBasatiak eta Helmholtzek hirugarrenez elkar ikustean, honek bakardadeari buruzko bere bertsoak errezitatu zizkion.\n— Zer deritzak?— galdetu zion gero.\nBasatiak buruari eragin zion.\n— Adi ezazu hau— esan zion erantzun ordez. Eta bere liburu horzkatua giltzez gorderik zeukan kajoia irekirik, hartu eta irakurtzen hasi zen:\nAhots ozeneko txori\nArabiako zuhaitz bakartian kantari\nmezulari triste eta turutari. \nHelmholtzek gero eta larriago aditzen zuen. «Arabiako zuhaitz bakartia» entzutean ikaratu egin zen. Gero «hi, mezulari zalapartatsu hori» entzutean, irriparre egin zuen bat bateko atseginez. Gero «Hego tiranikodun txoriak oro» bertsoan matrailak odoldu zitzaizkion. Baina «hileta musika» harena entzutean zurbil eta dardar jarri zen, ordurarte inoiz senti ez zuen emozioz.\nBasatia irakurtzen jarraitu zen:\nJabetasuna ikaratu egin zen\nlehengo nitasuna ez zela lehengo bera ikustean\nBi izen natura bakar batentzat,\nez bi ez bat dei zitezkeenak .\nArrazoimenak, bere baitan erraturik,\nbanakuntza bat egiten zela zekusan. \n— Uhuhu-Ahaha! —oihukatu zuen Bernardek, parre algara zaratatsuz eta garratzez irakurketa etenaraziz—. Elkartasun Zerbitzuko eresi bat dela ematen dik hain zuzen\nHonelaxe bengatzen zen bere bi lagunez, berari baino elkarri estimazio gehiago ziotelako.\nHurrengo bi edo hiru bileretan ere bere bengantzaxka hura erabili zuen sarritan. Hura oso erraza zen eta, biek, bai Helmholtzek eta bai Basatiak, beren poesiazko kristal maitatua hausten eta lohitzen ikustean, asko sufritzen zutelarik, oso bengantza egokia zen. Azkenez, Helmholtzek, berriz etenaraziko bazuen, ipurdian ostikada bat emanda, bertatik jaurtikiko zukeela esan zion.\nBaina harrigarri badirudi ere, hurrengo etena, denetatik okerrena, Helmholtzek beraz eginarazi zuen.\nBasatiak Romeo eta Julieta irakurtzen ziharduen ozenki, lehiaz eta dardaraz (zeren bere burua baitzekusan Romeorengan eta Lenina Julietarengan). Helmholtzek adi eta harri entzun zuen bi maitaleek lehenengoz elkarrekin topo egin zuten pasadizua... Baratzeko pasadizuak liluraturik utzi zuen bere poesiaz; baina han azalduriko sentimenduak irriparre eginarazi zioten. Parragarri zeritzan benetan neskatxa bat desiratze hutsagatik hala jarri beharrari. Hala ere, dena jorik, Emozio Injinerutzako pieza bikaina, alajaina!\n— Idazle zahar horren ondoan —esan zuen gure propaganda teknikorik onenak asto bedeinkatuak zirudiate.\nBasatiak irriparre egin zuen garaile airez eta berriro ekin zion irakurketari... Bapo zihoan dena, baina hara hirugarren agerraldiko azken eskenan, Capuleto senar emazteek Paris-ekin ezkonarazi nahi zutela Julieta. Helmholtz urduri ageri zen eskena osoan zehar. Baina, Basatiak aire patetikoz interpretaturik, Julietak hots egin zuenean:\nEz al da urrikirik lainoen gainean\niker dezanik ene saminen barrena?\nOi, ene ama goxo, ez, otoi, ni gaitzets.\nLuza, otoi, ezkontza hau, hilabetez, astebetez,\nedo, nahi baduzu, jar ene ezkon ohea\nTibaldo datzan hilobi tristean... \nJulietak hau esan zuenean, Helmholtzek egundoko parre karkara jaurtiki zuen.\nAita bat eta ama bat (hau lizunkeria zakarra! ) berak nahi ez zuenarekin ezkonarazten alaba! Eta zergatik neskatxa tuntun hark ez zien esan beste batekin baturik zegoela, ordukoz behintzat maiteago zuena? Absurdoaren lizunez eta lizunaren absurdoz egoera komiko hartan ez zegoen parreari eusterik. Helmholtzek hamalau ahaleginez ere, oztaz euts ziezakeon gorantz zetorkion parre uholari, Baina «ama goxo» hura (Basatiak esturaz eta dardaraz esana) eta Tibaldo hilaren aipatzea (hila, bai, baina erraustu gabe, jakina, eta bere fosforoa hilobi triste batean alferrik galduez) gehiegi ziren noski. Hura parre egitea, matrailak malkotan beratzeraino. Parre eta parre egin zuen eten gabe. Basatia, bitartean, zurbilik eta suminik, liburuaren gainetik begira zegokion. Baina hango parreek ez zutela azkenik ikustean, liburua haserrez itxi, zutitu eta zerrien muturretik bitxi bat apartatzen bezalako jestuz, bere kajoian zarratu zuen giltzez.\n— Hala eta guztiz ere —esan zuen Helmholtzek, atxakiak jartzen hasteko haina arnasa hartu eta Basatiari bere esplikazioak entzunaraztea lortu zuenean—, ba diakiat ondotxo ere honelakoxe egoera parragarriak eta eroak behar dituela batek. Ez diagok egon ere, beste ezertaz ondo idazterik. Zergatik ote zen idazle zahar hura hain propaganda tekniko bikaina? Anitz eta anitz gauza ero eta nabarmen zuelako ernarazteko. Jota edo endredatuta egon behar dik batek. Bestela ez diagok frase egiaz onik eta X izpiak bezain sarkorrik asmatzerik. Baina... Aita-amen zer hori! —Buruari eragin zion—. Ez al duk esperoko aita amez aritzean serio jarriko naizenik? Nori arraio axola zaio bost, mutil batek bai duen edo ez duen neskatxa bat lortuko?\nBasatiak putin egin zuen, haina Helmholtz ez zen konturatu, lurrera begira baitzegoen pentsakor.\n— Ez —bukatu zuen— ez diautak balio. Beste erokeria edo gogorkeria klase bat behar diagu Zer, ordea? Zein? Non aurki dezaket? —Memento batez ixilik egon zen eta gero, buruari eraginka, esan zuen azkenez—: Ez diakiat, ez diakiat.\nBeauty too rich for use, for earth too dear! (Romeo eta Julieta, I, 5)\n Let the bird toudest lay\nHerald sad and trumpet be... (Fenixa eta Usapala)\nNeither two nor one was call'd. Reason, in itself confounded,\nSaw division grow together; (Fenixa eta Usapala)\nIn that dim monument where Tybalt lies. (Romeo eta Julieta, III, 5)


Geuretik Sortuak ekimenaren "irekiera sinbolikoa" atzo, Oiartzunen - Villabonako Udala\nGeuretik Sortuak ekimenaren "irekiera sinbolikoa" atzo, Oiartzunen\nPost 2021 Maiatza 21\nAtzo, osteguna, Oiartzungo Arizmendi Enea eraikineko lorategian, Geuretik Sortuak proiektuaren bigarren aurkezpen ekitaldia izan zen. Zita horren helburua bikoitza zen: batetik, proiektuan parte hartuko duten 26 artistek eta horiek jasoko dituzten udalerrietako ordezkariek elkar ezagutzea eta, bestetik, egonaldi artistikoen garaiari hasiera sinboliko bat ematea.\nDuela hilabete eman zen aditzera kultur proiektu honen lehen edizioan parte hartuko zuten artista eta udalerrien zerrenda. Idazle, zinegile eta antzerki konpainiak biltzen ditu zerrenda honek, eta helburua, norberaren sorterritik kanpo, eta hiru asteko egonaldia eginez, obra bat sortzea izango da: Amasa-Villabonaren kasuan, Maitane Perez idazle iruñarra jasoko dugu. Guztira, 16 ipuin, 5 film labur eta 5 antzezlan sortuko dira ekimen honekin. Eta, obra guztiek egonaldia egin duten herri horren errealitatea islatuko dute, modu batera edo bestera; beti ere, artisten sormen gaitasuna eta proposamen artistikoak errespetatuz.\nEkitaldia amaitutakoan, bertaratutako gonbidatu guztiek argazkia atera zuten Arizmendi Enea eraikin historikoko balkoira begira. Maitane Perez (idazlea) eta, Beatriz Unzue eta Xabat Laborde (Amasa-Villabonako alkatea eta euskara zinegotzia) ere bertan izan ziren.\nIkusi taldeko argazkia hemen\nUdalbiltzako lehendakariaren hitzek laburbildu dute momentua: “argazki hau ere herri honen kontakizunaren parte izatera igaroko da; Euskal Herri osoko sortzaile eta hautetsiak euskarazko kulturari eta sormenari putz handi bat emateko Geuretik Sortuak izeneko teilatupean elkartu zirenekoa”.


2014 Europako Enpresen Sustapen Sarien merkaturatzea - EBko erreportaria\n2014 European Enterprise Sustapeneko Sariak merkaturatzea\nUrtarrilaren 27an, Europako Batzordeak Europako Enpresak Sustatzeko Sarien 2014ko edizioa abiarazi zuen, lehiaketa bat EBko erakunde publikoen eta ekintzailetza sustatzen duten lankidetza publiko-pribatuen eta bereziki enpresa txiki eta ertainen ekimen irudimentsu eta arrakastatsuenak saritzeko. Nazio mailako lehiaketa orain hasten da, eta maiatzean herrialde irabazleak hautatuko dituzte nazioarteko mailan lehiatzeko. Parte hartzaileen azken helburua Napoliko Epaimahaiaren Sari Nagusia irabaztea da urrian.\nAntonio Tajani Europako Batzordeko presidenteordeak, industria eta ekintzailetzarako komisarioak, esan zuen: "EBko Enpresa Txikien Legea ezarri zenetik bost urte igaro ondoren, ETEek bide luzea egin dutela ikusi dezakegu, baina oraindik lana dugu egiteko. Arrakasta-historia hauek nabarmentzea ekintzailetza sustatzeko Europako erakunde publikoak eta lankidetza publiko eta pribatuak bultzatzen laguntzen dute negozioetara bideratutakoak eta negoziorako egokiagoak izan daitezen. Espero dugu 2014. urtean Europako Enpresa Sustapen Sarietara aurkezten diren proiektu zirraragarri eta berritzaileak zein proiektu aurkezten dituzten ikustea.\nEuropako Enterprise Sustapeneko Sariak buruzko informazio gehiago eskuratzeko, bisitatu , Jarraitu Twitter on sarietan English, Frantziako, Espainiako, italian or German eta bisitatu Sari ofizialak Facebook orria.\nSei sarrera kategoriak hauek dira:\nEspiritu ekintzailea sustatzea;\nenpresa ingurunea hobetzea;\nnegozioak nazioartekotzea bultzatzea;\nmerkatu berdeen eta baliabideen eraginkortasuna garatzen laguntzea, eta;\nekintzailetza arduratsua eta inklusiboa.\nLehiaketak bi fase ditu; eskatzaileek lehendabizi estatu mailan lehiatu beharko dute eta gero Europako mailan lehiatzeko eskubidea izango dute. Lehiaketa nazionalerako, herrialde bakoitzak May 2014-ek Europako lehiaketara hautatzeko bi sarrera aukeratuko ditu.\nEuropako epaimahaiak hautagaien zerrenda hautatuko du. Estatuko eta Europako lehiaketetako hautagai guztiak gonbidatuko dituzte sari banaketara, irabazleek egindako ahalegina aintzat hartzen dutenak eta Europa osoko ingurune batean aurkezteko aukera ematen dutenak. Irabazleek 2014ko Napoliko (Italia) ETEen Batzarrean urriaren 2-3an egingo duten ekitaldian jasoko dituzte sariak.\n2006 geroztik, Europako Enpresa Sustatzeko Sariak bikaintasuna saritu du ekintzailetza eta enpresa txikiak sustatzeko nazio, eskualde eta toki mailan. Sariak abian jarri zirenetik 2,500 proiektuak baino gehiago sartu dira eta elkarrekin 10 000 enpresa berrien gaineko ongia sortzen lagundu dute. Bere helburuak hauek dira: enpresa eta ekintzailetza sustatzeko burututako jarduera eta ekimen arrakastatsuak identifikatzea eta aitortzea, ekintzailetza politika eta praktika onenen adibideak erakustea eta ezagutzea, ekintzaileek Europako gizartean duten eginkizunaren inguruko kontzientzia handiagoa sortzea eta balizko ekintzaileak bultzatzea eta bultzatzea.\nIkusi 2013 Epaimahaiaren Sari Nagusiaren irabazlearen bideoa, Letoniako Merkataritza eta Industria Ganbera\n2013 saridun guztiei buruzko informazio gehiago\nGai erlazionatuak:2014 Enpresa Sustatzeko Europako Sariakespiritu ekintzaileaezaugarrifull-imagenegozioak nazioartekotzeaLetoniako Merkataritza eta Industria Ganbera\nTroika kontsulta: Langileen eta enpresa epaia datoz, deitu elkarrizketa gehiagorako\n140 milioi € kaleratu garapena laguntzeko Guinea hasi


Ojmarri buruz | Ojmar Altzarietarako sarrailak\nOjmar punta-puntako enpresa da, altzariak ixteko soluzioak garatzen eta fabrikatzen dituena. Gaur egun, nazioko merkatuko lider ez ezik, erreferentzia nabarmen ere bilakatu da nazioarteko merkatuetan.\nEskaintzen dugun zerbitzu-kontzeptua bezeroaren beharren araberako kudeaketa-ereduan datza. Hasierako ideia, merkaturatzea, garapena eta fabrikazioa biltzen ditu.\nAzken aurrerapen teknologikoak oinarri dituzten diseinu eta soluzio pertsonalizatuek balio erantsi handia ematen diete gure bezeroei.\nUrteko negozio-zifraren erditik gora, esportazioari dagokio. Beste kontinente batzuetan etengabe hedatu egin gara; horren adibide dira Estatu Batuetan eta Txinan ditugun bulegoak.\nOjmarren ustez presente egotea geroz eta kalitate eta fidagarritasun handiko produktuak egitea da, behar- eta eskakizun-mailei erantzun egokia emateko. Horretarako baldintza argia hauxe da: lehiakideen artean ezberdintzea, geroz eta pertsonalizatuak diren soluzioen bidez.